BalkanMagazin :: KAP-u preti stečaj\nKAP-u preti stečaj\nIzvor: CdM / MINA-busines\nponedeljak, 21. maj 2012 02:30\nIako je opcija stečaja u KAP-u realna crnogorska Vlada je obavezana da učini da se ona, kao neželjena, izbegne. Drugi scenarijo za rešenje problema KAP-a je restrukturiranje Kombinata, kroz konverziju duga fabrike u akcije i da država preuzime upravljanje. Pokretanje arbitražnog postupka, kao treća opcija, kako bi se izdejstvovala odluka kojom bi se prenele akcije od ruskog menadžmenta CEAC-a u KAP-u i Rudnicima boksita na državu, je najmanje poželjna opcija.\nStečaj u Kombinatu aluminijuma Podgorica (KAP) je realna opcija, s obzirom na broj poverilaca i dug Kombinata. To je proces koji se može odigrati bez saglasnosti i kontrole Vlade Crne Gore, navedeno je u Informaciji o realizaciji Zaključaka Skupštine.\nZaključcima Skupštine crnogorska Vlada je, kako se podseća, obavezana da učini sve da se ova opcija, kao neželjena, a moguća, izbegne.\n„Treba, takođe, imati u vidu posledice do kojih može doći realizacijom ove opcije - preostale državne garancije po automatizmu dolaze na naplatu, a država bi iznos garancija potraživala od KAP-a u stečaju,“ navodi se u Informaciji.\nObjašnjeno je da bi ova potraživanja bila svrstana, po Zakonu o stečaju, u treću klasu potraživanja.\nPojavio bi se, kako se dodaje, i problem obezbeđivanja kontinuiteta proizvodnje, a stečajni upravnik bi imao mogućnost da obezbedi njen nastavak, ali uz veliki rizik zbog nedostatka sredstava za nabavku sirovina i električne energije.\n„S obzirom na specifičnost proizvodnje koja zahteva kontinuitet, vrednost KAP-a bi, u slučaju njegovog zaustavljanja, bila znatno umanjena. Zbog visokih troškova ponovnog stavljanja u rad pogona elektrolize, nakon gašenja ćelija, dodatno bi se umanjila mogućnost prodaje akcija KAP-a,“ smatraju u Vladi.\nU skladu sa Zakonom o stečaju, uvođenjem stečaja svi radnici ostaju bez posla, prenosi MINA-busines.\nStečajni upravnik ima mogućnost da u slučaju nastavka proizvodnje angažuje potreban broj radnika.\n„Radnici koji ostanu bez posla će se naći u teškoj socijalnoj situaciji, pa bi Vlada morala da razmotri mogućnost obezbeđivanja sredstava za socijalni program. Pretpostavka je da bi taj iznos bio između 25 i 30 miliona evra,“ procenili su u Vladi uz napomenu da treba imati u vidu značaj KAP-a za ekonomiju Crne Gore i posledice njegovog eventualnog zaustavljanja.\nRestrukturiranje KAP-a kroz konverziju duga fabrike u akcije i preuzimanje upravljanja druga je opcija za rešenje problema.\n„Treba imati u vidu da svaka varijanta preuzimanja akcija podrazumeva rizik zaustavljanja procesa proizvodnje u KAP-u zbog problema obezbeđivanja kontinuiteta upravljanja KAP-om, koji proizilazi iz „vakuma“ koji bi nastao u situaciji kada ruski partner gubi vlasništvo nad akcijama KAP-a, a i dalje upravlja fabrikom. Nije bez značaja pomenuti i da bi ponovno uspostavljanje procesa proizvodnje u KAP-u zahtevalo dodatna sredstva od najmanje 30 miliona evra,“ naveli su iz crnogorske Vlade.\nZbog toga Vlada, a paralelno sa procedurom preuzimanja akcija, i bez namere da ugrozi pravo koje državi pripada po Ugovoru o poravnanju, razmatra i mogućnost restrukturiranja KAP-a.\nRestruktururanje bi bilo sprovedno na način da se kompanija rastereti dugova kroz konverziju duga u akcije, koje bi, nakon dokapitalizacije koja bi usledila posle konverzije duga, za rezultat imalo većinsko vlasništvo države u KAP-u.\nOva opcija bi podrazumevala uključenje svih strana u dogovor - Vladu, banke, Centralno-evropsku aluminijumsku kompaniju (CEAC), En plus grupu.\nPokretanje arbitražnog postupka, kao treća opcija, kako bi se izdejstvovala odluka kojom bi se prenele akcije CEAC-a u KAP-u i Rudnicima boksita na državu, je najmanje poželjna opcija, smatraju u Vladi, zbog očekivanog trajanja i visokih troškova postupka.\nIz Vlade podsećaju da Ministarstvo finansija intenzivno komunicira sa predstavnicima VTB i OTP banke o načinu vraćanja KAP-ovih kredita za koje je garantovala država.\n„Međutim, za pregovore sa bankama neophodno je imati jasnu informaciju na koji način će problemi u KAP-u biti rešeni. Pregovori o preuzimanju duga uslovljeni su definisanjem vlasništva u KAP-u posebno sa aspekta činjenice da je za finalizaciju procesa preuzimanja dugova potrebna saglasnost menadžmenta kompanije,“ kažu iz Vlade.\nNa osnovu prethodnog iskustva kod preuzimanja kredita Dojče banke realno je, kako dodaju, očekivati da ruski menadžment u KAP-u neće potpisati transakcionu dokumentaciju, tako da Vlada neće moći da realizuje proces preuzimanja.\n„U skladu sa navedenim konstatacijama mišljenja smo da bi definisanje vlasničkog statusa države Crne Gore u Kombinatu i preuzimanje upravljanja nad kompanijom značajno smanjilo rizike aktiviranja garancija,“ navedeno je Informaciji.\nU vezi sa daljom realizacijom prava države na prenos akcija u KAP-u i Rudnicima boksita, a po osnovu ugovora o poravnanju i o prenosu akcija, u odsustvu saradnje CEAC-a, država razmatra pokretanje arbitražnog postupka.\nU kontekstu realizacije zaključaka koje je Skupština donela 29. februara, Vlada je, u saradnji sa Elektroprivredom Crne Gore (EPCG) i A2A, suvlasnikom EPCG razmatrala moguće načine rešenja pitanja dugoročnog snabdevanja KAP-a električnom energijom, nakon što fabriku preuzme država.\nPrema važećem ugovoru, obaveza EPCG da isporučuje električnu energiju KAP-u ističe krajem ove godine. Pri tome, napominju iz Vlade, treba imati u vidu da dugoročno rešenje pitanja snabdevanja KAP-a električnom energijom, u postojećim uslovima, podrazumeva aktivno učešće Elektroprivrede.\n„Iz tog razloga, dogovoreno je da EPCG, u cilju definisanja opcije koja će biti u najboljem interesu svih strana, analizira sve raspoložive mogućnosti, a posebno opciju odvajanja Termoelektrane Pljevlja, sa određenim sredstvima i ugovornim odnosima, uključujući i ugovorne odnose sa KAP-om i ostale opcije koje će zaštiti interese i izloženost EPCG u smislu obaveza KAP-a,“ navedeno je u Informaciji.\nUkoliko se to pokaže kao najbolja opcija, odvajanje Termoelektrane Pljevlja bi se sprovelo u dvofaznom postupku, koji bi obuhvatio odvajanje TE, kroz postupak odvajanja uz osnivanje novog privrednog subjekta i uz prenos dogovorenih sredstva, obaveza, ugovornih odnosa i zaposlenih na novoosnovani privredni subjekat.\nZavršetkom ove faze, struktura akcionara u novoosnovanom privrednom subjektu bila bi identična strukturi akcionara u EPCG, odnosno država bi imala 55 odsto akcija, A2A 43,7 odsto, a ostali 1,3 odsto akcija.\nUkoliko ta opcija bude određena kao najbolja i izvodljiva, u drugoj fazi postupka odvajanja TE, kompanija A2A bi na državu Crnu Goru prenela svoj udeo u akcijskom kapitalu novoosnovanog privrednog subjekta, čime bi država Crna Gora postala vlasnik približno 99 odsto akcija. U zamenu za svoj udeo u novoosnovanom preduzeću, A2A bi imao pravo da dobije približno četiri odsto akcija države u EPCG ili novčanu kompenzaciju ekvivalentnu ovoj vrednosti ili kombinaciju prethodne dve mogućnosti.\n„Važno je istaći da bi država Crna Gora imala pravo da otkupi, za novčanu kompenzaciju ili novčani ekvivalent, udeo u EPCG koji je prenet na A2A,“ tvrde iz Vlade.\nOstale opcije koje će se razmotriti podrazumevaju prvenstveno optimizaciju potrošnje električne energije čime bi se obezbedila održivost proizvodnje u KAP-u i održivost elektroenergetskog sistema Crne Gore.


Ham Kam - Grorud: Analiza utakmice | Sportske Kladionice\nHome Sportsko klađenje Prognoze utakmica Ham Kam – Grorud: Analiza utakmice\nHam Kam – Grorud: Analiza utakmice\nVikend je prošao i ponedeljkom kao i obično situacija je malo smirenija, odnosno nema mnogo utakmica koje se mogu igrati. Ipak, kao što smo vas navikli sa našim tipovima i analizama svakodnevno se trudimo da pronađemo neku utakmicu koju vredi odigrati. Danas nam se sviđa utakmica iz Norveške prve lige, gde se na stadionu Briskebi u Hamaru, sastaju domaća ekipa Ham Kam i gosti ekipa Groruda. Imajući u vidu kako ove dve ekipe igraju ove sezone, sasvim smo sigurni da nas očekuje jedan interesantan duel.\nDomaća ekipa Ham Kam se nalazi na poslednjoj poziciji na tabeli i na domaćem terenu ove sezone imaju rekord od 0 pobeda, 1 nerešenih i 3 poraza, uz gol razliku od 10 postignutih i 13 primljenih pogodaka. Prilično traljavo u odbrani igraju i jedna su od ekipa koja prima najviše golova u ligi.\nGosti ekipa Grorud se trenutno nalaze na 7-oj poziciji, a na gostovanjima imaju 1 pobedu, 1 nerešenu i 2 poraza, uz gol razliku od 6 postignutih i 8 primljenih pogodaka. Oni su u prvih par kola igrali solidno, ali onda je usledio strašan pad forme i sada u poslednjih pet utakmica imaju 2 pobede i 3 poraza. Imajući u vidu kako tržište na marketu Azijskog hendikepa reaguje, smatramo da pametan novac očekuje golove od strane Groruda na ovom meču.\nOba trenera nemaju previse problema što se tiče sastava tima, tako da se može očekivati da obe ekipe budu sa gotovo najboljim sastavima.\nOve dve ekipe su do sada igrale samo 3 puta i rezultati su apsolutno na strani Ham Kama, pošto su uspeli da pobede na 2 susreta, 0 puta je bilo nerešeno, a Grorud je pobedio 1 put. Što se golova tiče, rezultati su mešani, ali imajući u vidu kako ove ekipe igraju ove sezone sasvim smo sigurni da će na ovom meču biti vatre.\nObe ove ekipe i postižu i primaju golove te smatramo da će biti pogodaka na ovom meču. Stoga je naš predlog da se odigra Over 3 Goals (da obe ekipe postignu tri ili više pogodaka na meču), koja igra se plaća za nas više nego solidnom 1.73 kvotom u kladionici Bet365.


Opada popularnost Sjedinjenih Država u inostranstvu\nNajnovije istraživanje javnog mnjenja sprovedeno u 23 zemlje sveta, pokazuje da građani velikog broja zemalja žele da Evropa postane uticajnija od Sjedinjenih Država na međunarodnoj sceni. Ti rezultati su odraz sve većeg nezadovoljstva Sjedinjenim Državama kao jedine supersile u svetu i nastavljenog protivljenja ratu u Iraku.\nIstraživanje, koje je obuhvatilo 23,000 ispitanika, zajednički je poduhvat Univerziteta države Merilend i međunarodne firme za ispitivanje javnog mnjenja Gloubsken.\nOd ispitanika se tražilo da pozitivno ili negativno reaguju na moguće buduće trendove u domenu stvetske dominacije i uticaja. U proseku, oko 58 odsto ljudi u svih 23 zemlje izjasnilo se u korist većeg uticaja Evrope od Sjedinjenih Država na međunarodne odnose.\nŠef projekta, Stiv Kal sa Merilendskog univerziteta, ovako je objasnio rezultate ispitivanja:\n“Ne samo da je utvrđen relativno negativan odnos prema Sjedinjenim Državama, najgori do sada, nego postoji trend ka sve pozitivnijem odnosu prema Evropi kao vodećem centru moći”.\nPrema obavljenom istraživanju, najveći ugled kao zemlja uživa Francuska. U 21 od 23 obuhvaćene zemlje, Francuska se izdvaja kao zemlja koja vrši pozitivan međunarodni uticaj. Jedino većina američkih ispitanika smatra da Francuska igra negativnu ulogu u svetu.\nPo rečima Filipa Gordona iz Instituta Brukings, nije nikakvo čudo da mnogi u svetu više cene Evropu od Amerike.\n“Uvek postoji latentno zameranje moći supersile, a posebno prema unilateralnoj sili. Amerika je, ne samo najveća sila na svetu, nego sila sa najunilateralnijom moći u novijoj svetskoj istoriji. Ljudi povezuju SAD zbog Iraka sa invazijom, vojnom okupacijom i sankcijama. Sve to svakako ne stvara kod ljudi želju da podrže Sjedinjene Države”.\nIspitinaci u 14 zemalja smatraju da Kina igra pozitivnu ulogu u svetu, dok je Rusija dobila takvu ocenu kod ispitanika u svega pet zemalja. Stiven Kul kaže da je očito da zemlje koje pružaju ekonomsku pomoć dobijaju pozitivne ocene, dok obrnuto važi za zemlje sa snažnim armijama.\nAmerika uživa veću popularnost od ostalih zemalja u svetu u Indiji i Filipinima. Analitičari, međutim, ukazuju da je istraživanje javnog mnjenja sprovedeno u januaru, pre izbora u Iraku, na palestinskim teritorijama i nekih drugih pozitivnih promena na Bliskom Istoku.\nMožda bi rezultati bili drugačiji da je ispitivanje sprovedeno kasnije, smatraju stručnjaci. U međuvremenu, predsednik Buš je pokrenuo inicijativu za popravljanje američkog imidža u svetu. Prošlog meseca je postavio svoju bivšu političku savetnicu, Keren Hjuz za državnog podsekretara za javnu diplomatiju.


Program rada - PUMA 2016\nJKP Beogradski vodovod i kanalizacija-preporuka\nŽelim da pohvalim stručni tim Instituta za istraživanja i projektovanja u privredi na iskazanoj profesionalnosti,...\nU našem kolektivu Institut iipp je uspešno obavio implementaciju standarda serije ISO 9000. Uspeh ove saradnje krunisan je sertifikatom izdatim od strane švajcarskog sertifikacionog tela SGS. Pored implementacije standarda serije ISO 9000, stručnjaci...\nInstitut za istraživanja i projektovanja u privredi je izvršio implementaciju standarda serije ISO 9000 u više sektora u našem preduzeću. Prezadovoljni smo činjenicom da je Institut iipp u...\nOvim putem iskazujemo veliko zadovoljstvo ostvarenom saradnjom sa Institutom iipp na poslovima uvođenja sistema menadžmenta kvalitetom i HACCP sistema. Sertifikacija našeg preduzeća znači garanciju da će postojeći i potencijalni partneri dobiti...\nRukovodstvo našeg preduzeća je veoma zadovoljno metodama i tehnikama rada Instituta iipp kao i prilagođenosti usluga stvarnim potrebama klijenta. Posebno bih izdvojio visok nivo profesionalizma svih stručnjaka Instituta iipp i njihovu spremnost na brzu...\nIzuzetno mi je zadovoljstvo da u ime Saobraćajnog instituta CIP izrazim zahvalnost vašem timu na iskazanoj kooperativnosti i visokoj stručnosti u realizaciji projekata iz oblasti inženjerskog konsaltinga. Brojni projekti, realizovani u saradnji naša dva instituta, uverili su me da je...\nDelta Automoto od svog osnivanja kontinuirano sarađuje sa Institutom za istraživanja i projektovanja u privredi. Osim pružanja konsultantskih usluga na implementaciji zahteva strandarda ISO, Institut iipp je u...\nNa ovaj način želim da izrazim svoje lično zadovoljstvo, kao i zadovoljstvo rukovodstva preduzeća Ikarbus AD saradnjom koja je ostvarena sa Institutom za istraživanja i projekovanja u privredi. Uvođenje standarda serije ISO 9001:2000 je od velikog...


pink.rs | Hamilton doveo u pitanje odluku o održavanju trke Formule 1\nIzvor: Beta, Foto: Tanjug/AP Photo/Luca Bruno ||\nŠestostruki svetski šampion Formule 1 vozač Mercedesa Luis Hamilton rekao je danas da nije siguran koliko je dobra ideja da se održi trka za Veliku nagradu Australije u Melburnu, nakon što se gotovo svi sportski dogadjaji odlažu ili otkazuju zbog pandemije korona virusa.\n"Zaista sam iznenadjen što smo ovde... Šokantno je što svi sedimo u ovoj sobi. Mnogo navijača se danas okupilo ovde", rekao je Hamilton na prvoj zvaničnoj konferenciji za novinare uoči početka sezone.\nPrva trka u sezoni na programu je u nedelju u Melburnu.\nPojedine države zatvaraju granice i zabranjuju putovanja, a Hamilton je rekao "a Formula 1 se vozi".\nTokom četiri dana dešavanja kroz Melburn park uglavnom prodje oko 300.000 gledalaca, a ne očekuje se da će biti drugačije ni ove godine, uprkos tome što su pojedine škole i univerziteti zatvoreni i što se otkazuju masovnija okupljanja.\nUpitan zbog čega organizatori nastavljaju sa trkom, Hamilton je rekao da "novac vlada".\nČlanovi najmanje dve ekipe iz šampionata su po dolasku u Australiju u dobrovoljnoj izolaciji, pošto su ispoljili simptome korona virusa, iako do sada nisu potvrdjeni slučajevi.\nVelika zabrinutost je oko prisustva italijanskih ekipa Ferari i Alfa Tauri i članova snabdevača gumama Pireli. Italija je pod karantinom u pokušaju sprečavanja širenja korona virusa.\n"Čuo sam da rezultata neće biti u narednih pet dana. Mislim da ne treba da krijem ono što mislim. Ali, činjenica je da smo ovde. Samo tražim od svih da budu što pažljiviji", naveo je aktuelni svetski prvak.\nBritanski vozač rekao je i da je čudno to što se svi ponašaju kao da je sve normalno, kao da nema nikakvih rizika.\n"Nadam se da će svi navijači biti bezbedni i da ćemo proći ovaj vikend bez ijedne žrtve", dodao je Hamiton.\nU svetu je zabeleženo više od 126.300 slučajeva korona virusa, a umrlo je 4.600 ljudi.\nTrka Formule 1 u Kini već je odložena, dok će se u Bahreinu trka održati bez publike. Mnogi smatraju da je trebalo odložiti početak takmičenja ili da je trebalo sezonu početi u Evropi.\nUglavnom se zaraženi brzo oporave od virusa, nakon što dožive samo blage ili umerene simptome, kao što su kašalj i groznica. Kod nekih, posebno starijih i osoba sa zdravstvenim problemima, korona virus može dovesti do upale pluća.\nSvetska zdravstvena organizacija saopštila je da se osobe sa blagom bolešću oporavljaju za oko dve nedelje, dok je onima sa težim oboljenjem za oporavak potrebno tri do šest nedelja.\nHamilton u sezonu ulazi sa ciljem da osvoji sedmu šampionsku titulu i izjednači rekord Mihaela Šumahera.\nHamilton posle drame do trijumfa u Bahreinu\nHamilton pobedio u trci Formule 1 u Japanu\nHamilton osvojio petu šampionsku titulu u Formuli 1\nUDES ŠAMPIONA NA TRENINGU: Hamilton se zakucao u zid pri brzini od 210 kilometara na sat! (VIDEO)


Konferencija o statusu i očuvanju srpskog jezika na Starom kontinentu - Naši u svetu\nObjavljeno 13/10/19 u 11:45\nGlavni grad Češke će od 7. do 10. novembra 2019. godine biće prestonica evropskih Srba. U to vreme Srpsko udruženje „Sveti Sava“, vodeće društvo srpske manjine u Češkoj republici, organizuje Konferenciju o statusu Srba i očuvanju srpskog jezika na Starom kontinentu.\nOva konferencija se nadovezuje na prvu Konferenciji „Srpska manjina u Evropskoj Uniji – status i očuvanje jezika“, koju smo održali sredinom juna 2015. godine u Pragu. Na tom skupu su delegati srpskog rasejanja iz dvadesetak evropskih država doneli više zaključaka u vezi statusa Srba i očuvanja srpskog jezika u zemljama EU – objašnjava nam domaćin i organizatod mr Branka Kubeš, predsednica srpskog udruženja u Češkoj.\nBranka Kubeš Radojković je filolog, književni istoričar, prevodilac, publicista i novinar. Rođena je u Skoplju 1954. godine, gde je diplomirala filologiju. Bila je član (1990 – 1993) Udruženja Srba u Makedoniji. Organizovala je srpske škole u Skoplju i selima Skopske Crne Gore. Radila je (1983 – 1989.) na Katedri slavistike Filozofskog fakulteta Karlovog univerziteta u Pragu. Bila je predsednica Češko-jugoslovenske kulturne alijanse (1999 – 2001). Jedan je od osnivača i predsednica Srpskog udruženja „Sveti Sava”, srpske manjine u Češkoj republici (2002.). Glavni i odgovorni urednik časopisa “Srpska reč” (2005.) i časopisa za decu srpske manjine “Đurđevak” (2007.) na ćirilici.\nMr Kubeš aktivno radi na pitanjima srpske nacionalne manjine. Bila je član Saveta vlade za narodne manjine Češke republike (2003. – 2007). i član Komisije za narodne manjine Skupštine grada Praga. (2003 – 2008). Član je Komisije Ministarstva kulture Češke za projekte udruženja narodnih manjina od 2003. i član Statutarne komisije Saveta vlade za narodne manjine Češke (od 2006.).\nLičnim zalaganjem godine 2003. izborila se da Srbi u Češkoj republici budu priznati kao nacionalna manjina. Njena ćerka Milica Kubeš je sekretar udruženje i predstavnik srpske manjine u Veću češke vlade za narodne manjine. Obe su dugo godina vodile Srpsku kuću u Pragu kao kulturnu ustanovu. Afirmisan su u Češkoj kao autori knjiga, studija i članaka o srpskom narodu i o srpsko-češkim odnosima.\nSrpska kuća u Pragu 2015. godine Foto: privatna arhiva\nCilj druge konferencije u Pragu je da se pitanja statusa srpskog naroda u Evropi, srpskih manjina u zemljama EU i očuvnja srpskog jezika ponovo postave i sagleda šta smo za ove 4 godine uradili. Godine 2015. mi smo zajedno doneli odluku da se radi zaštite srpskog naroda na Starom kontinentu formira krovna organizacija Savez Srba u EU. Statut ove organizacije je pripremljen, tako da s emože dogoditi da ova konferencija bude osnivačka skupština Saveza Srba u Evropskoj Uniji – nagoveštava dr Branka Kubeš iz Praga.\nNa konferencije sredinom novembra u Pragu učestvovaće predstavnici srpskih zajednica iz Češke, Slovačke, Austrije, Nemačke, Mađarske, Rumunije, Slovenije, Hrvatske, Italije, Švajcarske i drugih zemalja.\nkonferencijaStatus Srba i srpskog jezika\nBeograd slavi Teslin rođendan, gost direktor laboratorije Vordenklif, uz otkrivanje…


U KLJUČU ODRŽAN SASTANAK S CILJEM POSTIZANJA DOGOVORA I POMOĆI OPTUŽENIM PRIPADNICIMA ARMIJE R BIH | Media Ključ\nDobitnici najvišeg ratnog priznanja “Zlatni ljiljan” su se maksimalno uključili u institucionalno riješavanje po pitanju pružanja pravne pomoći osumnjičenim,optuženim i osuđenim pripadnicima Armije R BiH i MUP-a R BiH.\nTim povodom je održan sastanak sa Federalnim Ministrom za pitanje boraca i invalida odbrambeno- oslobodilačkog rata Salkom Bukvarević i predsjednikom Upravnog odbora Fondacije za pružanje pravne pomoći braniocima Bosne i Hercegovine Esadom Delić. Održan je zajednički sastanak sa rukovodstvom USK-a, kao i sa svim načelnicima sa područja USK-a,uz prisustvo svih optuženih od kojih su 43 osobe sa područja USK-a, od ukupno 193 optužena na nivou države.\nNa tom sastanku doneseno je 12 zaključaka ,a jedan od zaključaka je da se po Općinama USK-a organizuju sastanci kako što je danas upriličen u Ključu s ciljem upućivanja poziva članovima RVI,šehidskih porodica i dobitnicima Zlatnih ljiljana da dobrovoljnim potpisivanjem izjave (o dobrovoljnoj članarini za pomoć Boračkoj organizaciji) se odreknu od 1 do 5 KM za pomoć optuženima.\nDobitnici Zlatnih ljiljana upućuju zahvalnost svima koji uzmu učešće u ovoj akciji, sindikatu organa uprave ,načelnicima općine Ključ i Sanskog Mosta.\nImajući u vidu da sudski troškovi na godišnjem nivou iznose oko 30 000 KM ,za svaku osobu pojedinačno ,te činjenicu da su naši ključani optuženi za zločin protiv čovječnosti (poslije genocida najteži oblik ratnog zločina) neophodna je pomoć svih građana kako moralna tako i novčana.\nU narednom periodu pozivaju se svi oni koji ostvaruju prihode preko Ministarstva za Boračka pitanja općine Ključ da potpišu izjavu (o dobrovoljnoj članarini za pomoć Boračkoj organizaciji ). Boračke organizacije pozivaju Općinsko Vijeće kao i ostale sugrađane zaposlene u JU i JP da se uključe u potpisivanje pomenute IZJAVE.\nPredhodni članak Novi pregled bosanskih ratnih izbjeglica na tržištu rada i u obrazovnom sistemu u Danskoj\nSlijedeći članak Učenici IX razreda u sklopu Projekta građanin/Ja građanin organizovali Okrugli sto


OSM Televizija - Displaying items by tag: Grčka\nU Grčkoj je uhapšen muškarac (65) koji je navodno izazvao požar u istočnoj Atici. Istražni organi primili su devet svjedočenja koja ukazuju da je on glavni osumnjičeni za izazivanje požara i mogao bi biti osuđen ukoliko se dokaže njegova krivica.\nPolicija za borbu protiv terorizma uhapsila je danas šest grčkih mladića pripadnika ekstremne desnice blizu Atine i na sjeveru zemlje.\nBivši grčki premijer Konstantin Micotakis preminuo je danas u 98. godini, saopštila je njegova porodica, prenosi AFP. "Umro je okružen ljudima koje je volio i koji su njega voljeli", navodi se u saopštenju. Agencija navodi da je Micotakis, rođen 1918. godine, napustio politiku 2004. povukavši se iz parlamenta kao poslanik sa najdužim stažom u Grčkoj.\nAtina: Policajac ranjen ispred prostorija Demokratske alijanse\nJedan policajac je ranjen nakon što su napadači otvorili vatru na obezbjeđenje ispred prostorija grčke socijalističke Demokratske alijanse u centru Atina.Za sada niko nije preuzeo odgovornost za napad, saopštila je policija.


Sava 165/70 R14C 89/87R TRENTA letnja dostavna guma | ePonuda.com\nSava 165/70 R14C 89/87R TRENTA letnja dostavna guma cene\nod 22.148,00 din\nEPonuda nije internet prodavnica već Vam omogućava da brzo i lako nađete Sava 165/70 R14C 89/87R TRENTA letnja dostavna guma po najjeftinijoj ceni. Naš cilj je da kupci budu što bolje informisani o ponudi Sava 165/70 R14C 89/87R TRENTA letnja dostavna guma na tržištu Srbije. Vrlo lako nalazite željeni proizvod za kategoriju Letnje auto gume cene, ne morate da lutate od sajta do sajta za Sava Letnje auto gume, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Sava 165/70 R14C 89/87R TRENTA letnja dostavna guma sa PRODAVCEM. EPonuda ne može da garantuje potpunu tačnost specifikacije i slika za Sava 165/70 R14C 89/87R TRENTA letnja dostavna guma. Pre kupovine, podatke za Sava 165/70 R14C 89/87R TRENTA letnja dostavna guma proverite na sajtu PROIZVOĐAČA.


Socijalno osiguranje - Blic Online\nMinistar za rad, zapošljavanje, boračka i socijalna pitanja Zoran Đorđević danas je sa predstavnicima 13 zemalja članica Evropskog udruženja medicinskih stručnjaka iz oblasti osiguranja i socijalnog osiguranja (EUMASS), razgovarao o aktuelnostima iz ove oblasti i načinima za unapređivanje sistema socijalne zaštite.\nSkupština Srbije nastaviće danas rad u pojedinostima na Predlog zakona o centralnom registru obaveznog socijalnog osiguranja na koji je podneto više od 520 amandmana.\nInspektorat rada: Otkrivena 740 radnika na crno\nU vanrednim kontrolama koje je Inspekcija rada izvršila kod poslodavaca širom Srbije, zatečeno je 3.219 radnika, od kojih 740, ili 23 odsto nije imalo ugovor o radu, niti je bilo prijavljeno na obavezno socijalno osiguranje.\nČak 67 miliona ljudi radi kao posluga bez socijalne zaštite\nOko 90 odsto od ukupno 67 miliona ljudi u svetu koji rade kao posluga u domaćinstvima, nema pristup socijalnoj zaštiti, a u najgoroj situaciji su migranti, saopštila je danas Međunarodna organizacija rada (MOR).\nGrčka: Generalni štrajk zbog reformi socijalnog osiguranja\nGrčki sindikati obustavili su danas rad svih javnih službi, kao i javni saobraćaj zbog plana vlade da izvrši reformu socijalnog osiguranja i to je drugi veliki štrajk u toj zemlji u prethodnih mesec dana.\nVulin: Obnoviti pregovore o socijalnom osiguranju sa Grčkom\nMinistar za rad Aleksandar Vulin i ministar pravde Grčke Haralampas Atanasiju saglasili su se danas treba obnoviti pregovore o Sporazumu o socijalnom osiguranju, koji rešava suštinska pitanja za srpske državljane koji žive u Grčkoj i grčke državljane u Srbiji.\nOktomama posle snimanja porno filma na sudu zbog malverzacija sa osiguranjem\nStvari idu iz lošeg u gore za Nađu Suleman, koju pored osude javnosti i svih optužbi sada tereti i za prevaru socijalnog osiguranja za 10.000 dolara.\nSkoro dve trećine prijavljenih slepih osiguranika na grčkom ostrvu Kalimnos iznenada je "progledalo" tokom inspekcije službe socijalnog osiguranja.\nItalija: Zloupotrebe socijalnog osiguranja za pet milijardi evra\nRim - Italijanski budžet je oštećen za pet milijardi evra prošle godine zbog zloupotreba socijalnog osiguranja, kao što su lažne penzije, rad na crno, falsikovanja podataka prilikom podnošenja socijalne pomoći, saopštila je Uprava italijanske finasijske policije.\nAustrijski parlament usvojio novi socijalni sporazum sa Srbijom\nAustrijski parlament usvojio je novi sporazum o socijalnoj sigurnosti koji je dogovoren sa Srbijom, i koji treba da zaštiti stečena prava u oblasti bolničkog i penzionog osiguranja u dvema zemljama, kao i osiguranja za slučajeve nezgoda i nezaposlenosti.\nOd 1. jula bez plate bi moglo da ostane blizu pola miliona ljudi ili svaki treći radnik u Srbiji. Na osnovu izmena zakona o poreskom postupku i poreskoj administraciji, banke će biti obavezne da naplate doprinose poslodavcima i proslede ih Poreskoj upravi, a ukoliko to poslodavci ne učine, njihovi zaposleni neće dobiti plate.\nNajniža mesečna osnovica na koju se obračunavaju i plaćaju doprinosi za obavezno socijalno osiguranje od 1. novembra će biti povećana na 18.817 dinara, objavljeno je u najnovijem "Službenom glasniku".\nSporazum s Švajcarskom o socijalnom osiguranju\nMinistar rada i socijalne politike Rasim Ljajić i ambasador Švajcarske u Srbiji Ervin Hofer potpisali su danas u Beogradu Sporazum o socijalnom osiguranju.\nOd danas jednostavnija procedura za prijavu zaposlenih


Dr Boljević posle dve doze vakcine: „Sputnjik Ve“ je bezbedna i efikasna – odlično se osećam! - 22.12.2020, Sputnik Srbija\nRusija je počela sa vakcinacijom protiv koronavirusa, a da je „Sputnjik Ve“ bezbedna i efikasna vakcina potvrdio nam je i prof. dr Sergej Boljević, šef katedre... 22.12.2020, Sputnik Srbija\nanalize i mišljenja, komentari i analitika, sputnjik ve (sputnik v), rusija\n17:24 22.12.2020 (Osveženo: 01:05 26.08.2021)\n© Foto : Sputnjiku ustupio prof. dr Sergej BoljevićProf. dr Sergej Boljević, šef katedre patologije čoveka na Sečenovskom Univerzitetu u Moskvi\n© Foto : Sputnjiku ustupio prof. dr Sergej Boljević\nRusija je počela sa vakcinacijom protiv koronavirusa, a da je „Sputnjik Ve“ bezbedna i efikasna vakcina potvrdio nam je i prof. dr Sergej Boljević, šef katedre patologije čoveka na Sečenovskom Univerzitetu u Moskvi, koji je primio obe doze ove vakcine. „Odlično se osećam i poželeo bih ljudima da se vakcinišu i da steknu imunitet“, poručuje doktor.\nProfesor Boljević poreklom je iz Crne Gore i specijalista je patofiziologije i pulmologije. U Rusiji živi od 1983. godine, kada je upisao Medicinski fakultet. Da će među prvima primiti vakcinu „Sputnjik Ve“ obećao je još u avgustu.\n„Prvu dozu vakcine dobio sam 11. novembra, a drugu 2. decembra. Nisam imao nikakvih nuspojava, a danas je tačno 42 dana od kako sam primio prvu dozu i sada sam zaštićen 100 posto od koronavirusa, što dokazuju i antitela koja su prisutna u sasvim dovoljnoj količini“, priča nam dr Boljević.\nPre par dana su se, kaže, vakcinisali i članovi njegove porodice, supruga i kćerka.\n„I one se dobro osećaju, sve je u redu, nisu imale nikakvih nuspojava nakon vakcinacije.“\nPrema rečima sagovornika Sputnjika, Rusi se pridržavaju propisanih mera zaštite i nose maske.\n„Ja sam se, iskreno, jedno vreme pomalo pribojavao da izađem na ulicu, zbog malo veće kilaže koju imam, pa spadam u ugroženiju kategoriju. Sada sam već počeo da se krećem i mogu da kažem da je disciplina primetna, u prodavnicama se nose maske, a na ulazu stoji čovek koji meri temperaturu. Takođe, narod se trudi da drži distancu od metar i po, dva. Ali, mi se sada nalazimo u delu kada smo već izašli, što se kaže, „na plato“. U Rusiji se broj novozaraženih na dnevnom nivou kreće od 25 do 29 000, a u Moskvi pet do sedam hiljada. Smrtnost od koronavirusa se možda za nijansu povećala, ali u odnosu na druge zemlje Rusija je po stopi smrtnosti od koronavirusa na nekom stotom mestu“, napominje Boljević.\n„Naravno, ne mislim da će se svi vakcinisati jer i ovde postoji dosta vakcinoskeptika koji odbijaju vakcinaciju. Ali, verujem da će se do leta ipak vakcinisati oko 60 do 70 odsto stanovništva kako bi se, uz one koji su već bili bolesni i stvorili antitela, oformio kolektivni imunitet“, kaže Boljević.\n„Primera radi, ja jesam vakcinisan, ali ako bez maske idem u prodavnicu meni virus može ući u nos, a ja ga mogu preneti nekome drugom. Dakle, prestanak nošenja maski i popuštanje discipline je moguće tek onda kada se stvori kolektivni imunitet, sa oko 70 posto vakcinisanih“, napominje sagovornik Sputnjika.\nU osvrtu na preporuke da se ne sme piti alkohol pre i nakon vakcinacije „Sputnjik Ve“ vakcinom, dr Boljević kaže da se tu misli na alkohol u velikim količinama i da je o tome razgovarao sa akademikom Aleksandrom Ginzburgom, koji je na čelu tima koji je napravio ovu vakcinu.\n„Velike količine alkoholnih pića smanjuju imunitet i mogu negativno da utiču na stvaranje antitela. Dakle, preporuka uzdržavanja od unošenja alkoholnih pića se na to odnosila, ali nije problem kada je reč o manjim količinama, da se popije čaša ili dve vina dnevno. To niko ne brani. Da je drugačije, verujem da bi broj onih koji nameravaju da se vakcinišu bio daleko manji“, kaže kroz smeh dr Boljević i dodaje da je poslednja preporuka da se oni koji nameravaju da se vakcinišu uzdrže od unošenja alkohola tri dana pre i tri dana posle vakcinacije.\n„Osam meseci je period koji je prošao od kako su, krajem marta, vakcinisani naučnici Instituta Gamaleja. To je maksimum za koji do sada znamo i kod njih postoje antitela. Ali, s obzirom na to da druge vakcine koje su iz te grupe virusa, poput one za ebolu, pružaju zaštitu do dve godine i više, smatra se da bi i vakcina „Sputnjik Ve“ trebalo da održava imunitet do dve godine. To su poslednje informacije od strane akademika Ginzburga i njegove ekipe. U svakom slučaju nivo antitela će se pratiti. Neko će to pratiti dobrovoljno, a neko zbog prirode posla, poput lekara koji rade u crvenim zonama. Mi koji smo malo dalje od toga takođe moramo da pratimo nivo antitela da bismo znali kako da se ponašamo.“\nRuska vakcina „Sputnjik Ve“ garantuje bezbednost od virusa korona 96 odsto, a u slučaju i da čovek koji je vakcinisan i oboli od ove infekcije, njegova klinička slika će biti izuzetno blaga.


Sednica Skupštine grada Beograda, 30. jula 2020. - Dan u Beogradu\nNaslovna » BG servis » Sednica Skupštine grada Beograda, 30. jula 2020.\nSednica Skupštine grada Beograda u Sava centru (foto: Nenad Mandić)\nSednica Skupštine grada Beograda, 30. jula 2020.\nNeko drugi 27. juli 2020. BG servis Postavite komentar\nNova sednica Skupštine grada Beograda biće održana u četvrtak, 30. jula 2020. u Sava centru, najavio je predsednik Skupštine Nikola Nikodijević.\nPred odbornicima će se naći predlozi odluka o završnom računu budžeta Grada Beograda, izmeni odluke o utvrđivanju zakupnina za poslovni prostor na kojem je nosilac prava javne svojine Grad Beograd, kao i Predlog odluke o umanjenju zakupnine zakupcima koji obavljaju ugostiteljsku, odnosno kinematografsku delatnost u poslovnom prostoru na kojem je nosilac prava javne svojine Grad Beograd za period jul-avgust 2020. godine.\nNa dnevnom redu su i Predlog Akcionog plana za suzbijanje ambrozije na teritoriji Beograda za period od 2021, zaključno sa 2029. godinom, zatim Izveštaj o radu Gradskog pravobranilaštva Grada Beograda za 2019. godinu, Izveštaj o realizaciji programa sprovođenja mera tehničke zaštite objekata utvrđenih za kulturno dobro i objekata u okviru prostornih kulturno-istorijskih celina na teritoriji Beograda, kao i Izveštaj o realizaciji lokalnog plana upravljanja otpadom 2011-2020, za 2019. godinu.\nOdbornici će raspravljati i o nekoliko predloga planova detaljne regulacije, kao i izradi planova detaljne regulacije koji su od važnosti za razvoj grada.\nSednica Skupštine Grada Beograda biće održana uz poštovanje preporuka o preventivnim merama Gradskog zavoda za javno zdravlje, u cilju sprečavanja širenja virusa korona. (Beoinfo)\nTagovibg servis sava centar skupština grada beograda\nPrethodni Vesti dana, 27. jul 2020. Beograd, Srbija, svet\nSledeći Gradska vlast ponovo najavljuje promene naziva ulica u Beogradu


Radojka Filipović: Njemačkom tužiocu biće predat spisak pripadnika Armije RBiH\nsreda, 11 jul 2018 16:39\nPredsjednik Opštinske organizacije porodica poginulih i zarobljenih i nestalih civila u Bratuncu Radojka Filipović izjavila je Srni da je u fazi pripreme spisak pripadnika 28. divizije Armije RBiH i ostalih jedinica koji su iz Srebrenice napadali sva srpska mjesta u Podrinju, a koji će biti predat njemačkom tužiocu i ostalim pravosudnim institucijama u zemljama EU.\nFilipovićeva je pojasnila da nevladine organizacije proistekle iz odbrambeno-otadžbinskog rata iz Podrinja pripremaju ovaj spisak, te da za ovu aktivnost očekuje podršku svih nevladinih organizacija proisteklih iz proteklog rata Republike Srpske.\n"U toku je priprema ovog spiska kojeg ćemo u narednom periodu dostaviti nadležnim institucijama radi procesuiranja ratnih zločina s obzirom na to da za zločine nad Srbima u Podrinju do danas nije izrečena nijedna osuđujuća pravosnažna presuda - za ubistvo 3.500 Srba u Podrinju", istakla je Filipovićeva.\nOna je zaključila da će ovaj spisak biti upućen njemačkom tužiocu koji je od predsjednika Udruženja "Majke Srebrenice" Munibe Subašić preuzeo spisak 22.000 imena pripadnika Vojske Srpske, a zatim i ostalim predstavnicima pravosudnih institucija u zemljama EU koje su bile nadležne za uspostavljanje mira na ovom prostoru od 1993. godine.\nPredsjednik Udruženja "Majke Srebrenice" Munira Subašić predala je nedavno u Srebrenici njemačkom tužiocu spisak sa 22.000 imena pripadnika Vojske Srpske koje dovodi u vezu s dešavanjima u ovom gradu u julu 1995. godine.\nSubašićeva je od tužioca zatražila da provjeri sve one koji su u Njemačkoj, te da budu privedeni i da odgovaraju u ovoj zemlji, dodajući da je ovaj spisak napravila Vlada Republike Srpske 2005. godine.\nIzvor:(Srna / Nezavisne novine)\nViše iz ove kategorije « Dodik: Srbi sa spornog spiska što prije da se vrate iz Njemačke Okupljanja na Trgu Krajine - na djelu ponovni pokušaj unitarizacije BiH »


Na treningu je učestvovalo 30 mladih srednjoškolaca i studenata iz Banje Luke, Teslića i Doboja. Tokom ovog treninga smo mladima pružili osnovna znanja o primjeni priručnika „Program Y“ i „Program E“, kao i implementaciji edukativnih radionica u osnovnim i srednjim školama.\nUčesnici su imali priliku da se upoznaju sa Zlatanom Mišićem, savjetnikom Ombudsmana za djecu Republike Srpske, koji je govorio o ulozi institucije Ombudsmana za djecu, važnosti vršnjačke edukacije i prevencije nasilja među mladima, kao i o tome kako prijaviti nasilje i kome se obratiti.\nTakođe, iz svog znanja i iskustva, o izazovima i preprekama u radu sa mladima u riziku i rješavanju istih govorio je socijalni pedagog i porodični terapeut Nikola Dorontić.\nNa ovom treningu učesnici su imali priliku čuti neke od najnovijih standarda u implementaciji edukativnih radionica i radu sa mladima. Osnaživali smo lične kapacitete mladih, marljivo učili te ih podsticali na aktivnu participaciju u društvu. Na ovaj način smo osnažili i Budi Muško Klub, klub mladića i djevojaka koji svojim primjerom i ličnim angažmanom rade na promociji rodne ravnopravnosti i prevenciji nasilja među mladima.\nAktivnost je realizovana u okviru Inicijativa mladića (Young Man Initiative) projekta Budućnost za mlade: Mladi kao lideri za obrazovanje o životnim veštinama na Balkanu, finansiranog od strane Austrijske razvojne agencije, Švicarske agencije za razvoj i saradnju i OAK Fondacije, implementiran od strane CARE International Balkans u saradnji sa Institutom Perpetuum Mobile.


CIA: Bilo bi katastrofalno poništiti sporazum s Iranom\nBeta 30. novembra 2016. 12:20\nDirektor američke Centralne obaveštajne agencije (CIA) Džon Brenan rekao je da bi bilo „katastrofalno“ ako bi izabrani predsednik SAD Donald Tramp poništio nuklearni sporazum s Iranom.\nBrenan je u intervjuu za Bi-Bi-Si (BBC), objavljenom danas, rekao da bi bio „vrhunac nesmotrenosti“ ukinuti sporazum sklopljen s ciljem da se spreči Iran da razvija nuklearno oružje.\nTramp je tokom izborne kampanje pretio da će poništiti sporazum.\nBrenan je rekao da bi se time ojačala tvrda struja u Iranu i moguće podstakle druge zemlje da razvijaju nuklearno naoružanje kao odgovor na moguće obnovljene iranske nuklearne aktivnosti.\nOn je dodao da bi bilo „bez presedana da jedna administracija pocepa dogovor koji je sklopila prethodna administracija“.\nDektor CIA je takodje nagovestio da bi Tramp trebalo da bude oprezan prema obećanjima Rusije zbog toga što ih je ranije kršila. Tramp se takodje tokom kampanje izjasnio da želi bliskije da saradjuje s Rusijom po nizu pitanja.\nBrenan je rekao da su Rusija i sirijske vlasti odgovorni za užasnu humanitarnu situaciju s kojom se suočavaju sirijski civili.\nPosle četiri godine Brenan odlazi sa mesta šefa CIA u januaru sa dolaskom nove američke administracije.\nOn je pomenuo nekoliko oblasti oko kojih, po njegovim rečima nova administracija treba da deluje „obazrivo i disciplinovano“. Tu je naveo jezik koji se koristi u vezi terorizma, veze s Rusijom, iranski nuklearni sporazum i način na koji se koriste tajni kapaciteti CIA.\nGospodine Džon Brenane,ne budi licimer mada to jeste godinama..Reci iskreno kolko su vaše vlasti odgovorni za užasne humanitarne situacije širom Svijeta..počevši od Vijetnama,Avganistana,Iraka,Libije,Ukrajine Srbije Bi H,kao i Sirije koju ste vi skuvali..Mislim šta reći osim da ste jedno veliko zlo ovog Svijeta!!!


Ministarstvo poljoprivrede Srbije objavilo je danas prvi konkurs za sredstva iz pretpristupnih fondova EU za razvoj sela (IPARD), namenjen za kupovinu traktora i druge mehanizacije, piše beta.rs.\nPoljoprivrednici mogu da zahteve za odobravanje prava na podsticaje za kupovinu nove mehanizacije i opreme podnose od danas do 26. februara 2018. godine, a za kupovinu novih traktora od 4. januara do 26. februara iduće godine.\nIznosi podsticaja su od 5.000 do 700.000 evra u sektorima proizvodnje voća, povrća i ostalih useva, a za sektore mleka i mesa podsticaji od 5.000 evra od milion evra.\nPoljoprivrednici će moći da konkurišu za ukupno 8,3 miliona evra bespovratnih sredstava za nabavku traktora i mehanizacije, odnosno da računaju na povraćaj oko 60 odsto vrednosti ulaganja, u čemu EU pomaže sa 75 odsto novca, dok se ostatak obezbedjuje iz budžeta Srbije.\nSrbija će do 2020. godine moći da iskoristi ukupno 175 miliona evra iz IPARD fondova. Ministar poljoprivrede Branislav Nedimović je ranije najavio da bi 2018. godine na raspolaganju trebalo da bude 50 miliona evra.


Otkrivanje spomenika Nikoli Tesli u Njujorku Otkrivanje spomenika Nikoli Tesli u Njujorku – Personal magazin\nDirektor Kancelarije za saradnju s dijasporom i Srbima u regionu Vlade Republike Srbije Slavka Drašković najavila je danas da će spomenik poznatom srpskom naučniku Nikoli Tesli biti postavljen 23. septembra u Njujorku povodom obeležavanja sedamdeset godina od njegove smrti.\nDrašković je na konferenciji za novinare istakla da će spomenik, koji će biti postavljen u Šorhemu, država Njujork, ispred Tesline laboratorije, otkriti predsednik Republike Srbije Tomislav Nikolić.\nOna je objasnila da će spomenik, rad akademika Nikole Jankovića, biti poklon države Srbije gradu Njujorku.\nPrema njenim rečima, na prednjoj strani spomenika je ispisano “Tesla – Srbin i Amerikanac”, njegova godina rođenja, smrti i oznaka Tesline jedinice.\nDrašković je navela da su na poleđini spomenika ugravirane Tesline reči izgovorene prilikom posete Beogradu – “Ako budem imao sreće da ostvarim barem neke od svojih ideja, to će biti dobročinstvo za celo čovečanstvo. Ako se moje nade ispune, najslađa misao će mi biti ta da je to delo jednog Srbina”.\nČinu otkrivanja spomenika, kako je istakla, prisustvovaće važne ličnosti iz SAD i srpske dijaspore, a 24. septembra biće organizovan poslovni skup na kome će privrednici iz Srbije imati prilike da razgovaraju sa poslovnim ljudima iz SAD.\nOna je navela da će 25. septembra u Konzulatu biti otvorena izložba posvećena Nikoli Tesli, kojoj će prisustvovati ceo diplomatski kor Srbije, ali i predstavnici drugih zemalja.\nNa izložbi će Tomislav Nikolić uručiti ordenje ljudima koji su zaslužni za unapređivanje odnosa Srbije i Amerike, među kojima je i američki sudija Remzi Klark.\nPredsednik organizacionog odbora ove manifestacije Aleksandar Vlajković istakao je da je to važan događaj za ceo sprski narod, i dodao da je cilj države da se u svim većim gradovima sveta postave slični spomenici srpskim velikanima.\nVlajković je najavio da će spomenik Nikoli Tesli već naredne godine biti postavljen u Filadelfiji, i naglasio da su u toku pregovori da se podigne spomenik i Mihajlu Pupinu ispred Kolumbija univerziteta.\nOtkrivanje spomenika Nikoli Tesli u Njujorku was last modified: September 19th, 2013 by Redakcija


Zašto je važan brend poslodavca? - Akta.ba\n31.05.2018. 09:54 / Izvor: Akta.ba\nKako biste predstavljanju kompanije dali ličnu notu, pokušajte se staviti na mjesto kandidata. Razmislite šta će im biti značajno i privlačno u interakciji sa kompanijom. U današnje vrijeme su nam na raspolaganju brojni alati, uključujući socijalne mreže, koji mogu pomoći pri prezentaciji brenda i komunikaciji sa ciljanim kandidatima. Kandidati uglavnom žele ugodnu radnu atmosferu, privlačan finansijski paket te mogućnost dodatnog učenja i profesionalnog usavršavanja. Društvena odgovornost kompanije daje dodatnu vrijednost potencijalnim kandidatima.


Kako dalje s BiH? | Politika | DW | 14.03.2014\nKako dalje s BiH?\nEU bi na sljedećem sastanku ministara spoljnih poslova (17.03.) trebalo da dobije okvir za odgovor na pitanje kako dalje sa BiH. Od zemalja članica očekuje se da iznesu jasne orjentacije o integraciji BiH u EU.\nZabrinutost zbog političke, ekonomske i socijalne krize u BiH poznata je i često ponavljana poruka iz EU. Evropljani su složni i u stavu da BiH, kao jedinstvena i funkcionalana država, ima svoje mjesto u porodici evropskih zemalja. Ono što je do sada ostalo nepoznato jeste put i način kako pokrenuti zemlju koja ne napreduje na evropskom ali ni na unutrašnjem planu.\nŠefica evropske diplomatije Ketrin Ešton pozvala je političke lidere BiH da prevaziđu etničke razlike i odgovore na zahtjeve građana koji žele ekonomski oporavak, radna mjesta, vladavinu prava u zemlji. U Briselu naglašavaju da je EU spremna da pomogne BiH na tom putu. Hrvatska je zemljama članicama iznijela prijedlog na osnovu koga bi Unija u slučaju BiH trebalo da osmisli „specifično krojen pristupni proces“. BiH bi, prema stavu Zagreba, trebalo da dobije status „specijalnog kandidata“, koji bi njenim građanima donio veću sigurnost u evropsku budućnost zemlje, a samim time bi se pojačao i pritisak na domaće lidere.\n„BiH je suočena sa jedinstvenim okolnostima, uključujući i komplikovanu nedavnu istoriju. Umjesto da rješavanje tih problema bude preduslov za početak procesa pridruživanja (kao što je slučaj sada - op. aut.), BiH bi te probleme trebala rješavati tek tokom tog procesa pridruživanja“, poruka je koju bi Vesna Pusić mogla da prenese svoji evropskim kolegama u ponedjeljak.\nPut za BiH: Specijalni status ili promjena Ustava?\nSlovenija, koja se među zemljama članicama takođe aktivno zalaže za novi pristup BiH, poručuje EU da konstantno uslovljavanje ne donosi napredak ako politički lideri nisu spremni da se ozbiljno uključe u posao. Dodaje se da se u BiH ne radi samo o pitanjima Sejdić Finci i koordinacionom mehanizmu, niti da će rješavanje tih pitanja, na kojima EU trenutno insistira, riješiti pitanje funkcionalosti BiH. Stav Ljubljane je da BiH mora da bude funkcionalna država, koja će postati članica EU, ali da se problemu mora prići ”u korijenu”. „Dejtonski ugovor je zaustavio rat, ali nije obezbijedio funkcionalnu zemlju“, smatra šef slovenačke diplomatije Karl Erjavec. On predlaže pokretanje procesa od strane EU i međunarodnih partnera, kao medijatora, kao i moguću organizaciju još jedne međunarodne konferencije, čiji bi krajnji cilj bila ustavna reforma u BiH, koja bi bila „prihvaćena, a ne nametnuta“ BiH.\nIdeju o promjeni Dejtonskog ustava kao jednom od načina za pokretanje BiH iz zastoja ka funkcionalnoj državi koja napreduje ka EU zagovara i izvjestilac Evropskog paralamenta za BiH, Doris Pak:\n„Federacija je ta koja prvenstveno mora da se struktuira da bi funkcionisala. Takvo uređenje nije njihova krivica, već je tako urađeno u Dejtonu i još prije u Vašingtonu. To sada treba biti promijenjeno, a Ešton to mora da shvati i nađe načina da pomogne BiH da prevaziđe problem i krene naprijed“, poručila je Pack u razgovoru za DW.\nESI: BiH ne smije biti „poseban slučaj“ evrointegracija\nU prilog činjenici da bosanskoherecegovački „čvor“ nije lako razmrsiti niti presjeći govore i različita, političarima suprotstavljena mišljenja evropskih analitičara. Da je u posljednjih 20 godina bilo „i previše posebnih pristupa i zahtijeva prema BiH“, koji nisu doveli nigdje, smatraju u Evropskoj inicijativi za stablnost (ESI).To je, prema riječima Aleksandre Štiglamjer iz ESI dovelo do toga da se političari u BiH previše oslanjaju na međunarodnu zajednicu u očekivanju da će ona umjesto njih rješavati probleme:\n„A to se neće dogoditi. BiH je u rukama svojih političara i građana i nigdje drugdje. Zato mi tražimo od EU da se prema BiH ponaša kao prema bilo kojoj drugoj državi u procesu evrointegracija. Da im objasni standarde i očekivanja da domaći političari krenu tim putem“, kaže Štiglmajer i dodaje da je trenutni prioritet, ne samo za BiH već i cijeli region Zapdnog Balkana, ekonomska reforma.\nNa mogućnost da „ni od hrvatskog ni od slovenačkog prijedloga ne bude ništa“, upozorava Nikolas Vajt, ispred Nezavisnih diplomata:\n„Ono što možemo očekivati jeste nastavak primjene klasične paradigme proširenja na BiH, sa nastavkom specijalnog pritisaka u vidu specijalnih političkih uslovaljavanja, kao što je Sejdić Finci slučaj“, kaže Vajt. On navodi da „specijalni pristup“ još nikada nije primijenjen u procesu proširenja, ali da se pominjao u slučaju Turske (koja se već 15 godina vodi kao kandidat za članstvo), što prema Vajtovim riječima, ne predstavlja dobru vijest za BiH.\n„Neophodno je pokazati jasnu posvećenost budućnosti BiH i njenom članstvu u EU. Takođe, treba jasno reći da taj napredak BiH nije povezan sa ličnostima na vlasti već sa djelima. EU mora da to snažnije nego što je to činila do sad poruči i liderima i narodu u BiH.“\nU Briselu ne očekuju da će ministri spoljnih poslova na sljedećem sastanku donijeti odluke i definisati svoj pristup nastavku evropskog puta BiH. U pitanju je početak procesa koji će trajati u godini pred nama i koji će pripremiti platformu za novi petogodišnji mandat Evropske komisije, čij se novi sastav očekuje od jeseni.\nTagovi BiH, Brisel, ministri vanjskih poslova


Zavetnici: Izađite na referendum i zaokružite “Ne” - Bujanovačke\nPočetna DRUŠTVO Zavetnici: Izađite na referendum i zaokružite “Ne”\nBujanovačke11. jan 2022.DRUŠTVO, NASLOVNA, POLITIKA0\nBujanovac, 11. januar 2022. Gradski i Okružni odbor Srpske stranke Zavetnici u Vranju pozvao je građane da na referendumu za promenu Ustava u oblasti pravosuđa 16. januara zaokruže Ne.\nU saopštenju Zavetnika se navodi da bi rezultat ovakve promene Ustava u oblasti pravosuđa bio nepotizam, porodično pravosuđe, burazersko-kumovsko deljenje pravde, što bi otvorilo širom vrata korupciji i kupovini pravde.\nDodaje se da predloženi model pravosuđa ne postoji ni u jednoj državi, a nema ga ni u Nemačkoj, Francuskoj, Austriji i Italiji, odnosno zemalja koje čine Venecijansku komisiji koja, kako kažu, nameće ovaj „dobronamerni i usrećiteljski“ model.\n“Svi se slažu da je stanje u pravosuđu Srbije loše, ali bi uvođenjem ovog modela ono postalo daleko gore i izazvalo mnogo teže i dalekosežnije posledice od čuvene reforme pravosuđa 2009. godine koju je sprovela predhodna vlast”, navodi se u saopštenju.\nZavetnici kažu da ovaj model predviđa da o svemu u pravosuđu Srbije odlučuju Visoki saveti sudstva i tužilaštva sastavljeni od ukupno 21 člana, koji pritom nikome ne odgovaraju.\n“Oni bi birali za sudije i tužioce koga god hoće bez ikakvih merila i kriterijuma, razrešavali koga i kada hoće, postavljali i smenjivali predsednike sudova. Na ovaj način bi Visoki saveti bili najmoćniji organi u Republici Srbiji, koji ne podležu ničijoj kontroli, otuđeni od građana Srbije, pa se presude ne bi donosile U ime naroda, već bankarske mafije, raznih Rio Tinta i ostalih moćnih korporacija koje bi vrlo brzo našle način da preuzmu kontrolu nad ovim telima”, ističu Zavetnici.\nPoručili su građanima Srbije da izađu na referendum, zaokruže NE i tako spreče da Srbija bude poligon za eksperiment Venecijanske komisije i Briselske administracije sa dugoročnim nesagledivim štetnim posledicama.\n„Vaše NE će značiti da ste za nezavisno pravosuđe pod kontrolom građana Srbije preko 250 narodnih poslanika izabranih Vašim glasovima, a NE za zavisno pravosuđe pod kontrolom 21 člana Visokih saveta sudstva i tužilaštva, koje apsolutni niko neće moći da proverava ili kontroliše”, zaključuju oni.\nTAGpravosuđe referendum zavetnici\nPrevious PostMali: Isplata 100 evra mladima od 1. februara Next PostStejt Department: Bujanovačke među evropskim simbolima nezavisnog novinarstva


Tramp uvodi carine i za Evropsku uniju - Ekonomija - Dnevni list Danas\nPočetna » Ekonomija » Tramp uvodi carine i za Evropsku uniju\nAmeričkom predsedniku Donaldu Trampu izgleda nije dovoljan carinski rat sa Kinom već najavljuje carine i na proizvode iz Evropske unije i to sa dozvolom Svetske trgovinske organizacije.\n0Piše: M. Obradović 07. oktobra 2019. 14.47\nNaime, Svetska trgovinska organizacija je presudila u sporu starom 15 godina da je EU subvencionisala evropskog proizvođača aviona Erbas (koja je u vlasništvu Nemačke, Francuske, Velike Britanije i Španije) čime je naneta šteta Americi odnosno njihovom proizvođaču Boingu.\nTako je STO dao odrešene ruke Trampovoj administraciji da uvede carine na robu iz EU vrednu do 6,8 milijardi evra i to čak i do 100 odsto.\nKomesarka EU za trgovinu Sesilija Malmstrom je već poslala upozorenje SAD da će ukoliko se odluče za carine uslediti kontramere.\nOna je napomenula da su obe zemlje krive za pomaganje svojim proizvođačima vazduhoplova i da bi uzajamne kontramere samo naštetile poslovnim ljudima na obe strane Atlantika.\nI zaista STO bi trebalo u narednih mesec, dva da ozvaniči i presudu po tužbi EU o državnom subvencionisanju Boinga teškom više milijardi evra i da odredi na kolike carine EU ima pravo.\nSAD su još letos napravile spisak evropskih proizvoda na koje planiraju uvođenje carina među kojima su letelice, ali i poljoprivredni i prehrambeni proizvodi kao što su sirevi, vino, alkoholna pića, likeri, irski viski, masline, kao i niz tekstilnih i industrijskih proizvoda koji pogađaju pre svega francusku, špansku i nemačku privredu.\nAmerički mediji očekuju da Trampova administracija u sredu objavi koji proizvodi će biti opterećeni kolikom carinom.\nAmeričke aviokompanije očekuju da će carine na porudžbine Erbasovih aviona biti 15 odsto i apeluju na svoju vlast da ne primenjuju carine na već naručene letelice jer bi to značajno pogodilo ove kompanije.\nGeneralni direktor Erbasa Gijom Fori je u saopštenju izdatom od strane kompanije izjavio da će Erbas nastaviti da sarađuje sa američkim partnerima, kupcima i dobavljačima kako carine ne bi imale negativne efekte na američke aviokompanije, ali i američke putnike i radna mesta s obzirom da u lancu dobavljača Erbasa radi i 275.000 Amerikanaca u 40 američkih država.\nStvar se još dodatno komplikuje, jer ističe rok od šest meseci na koliko je u maju američka administracija odložila carine na uvoz automobila iz EU.\nZa razliku od ovih 6,8 milijardi evra robe koja bi mogla biti ocarinjena i koja čini tek fragment trgovinske razmene između SAD i EU, autoindustrija je žila kucavica i američke i evropske privrede, ali i njihove međusobne trgovine. Brojke koje prate proizvodnju i prodaju automobila između dve najveće ekonomije na svetu su zapanjujuće.\nSvaki šesti automobil proizveden u SAD dolazi iz fabrike evropskog autoproizvođača i one tamo zapošljavaju 420.000 ljudi. Svaki peti automobil koji se izveze iz EU ide u SAD, što ih čini najvećim tržištem evropske autoindustrije. Ukupna godišnja vrednost trgovine automobilima SAD i EU iznosi neverovatnih 48,5 milijardi dolara.\nAutoindustrija je od vitalnog značaja za evropsku ekonomiju pošto zapošljava 12,6 miliona ljudi i kreira 766 milijardi dolara ili četiri odsto BDP-a Unije.\nUkoliko bi SAD uvele carine na evropske automobile sa čim Tramp preti već dve, tri godine to bi možda gurnulo neke od najvećih evropskih ekonomija u recesiju.\nTo se pre svega odnosi na Nemačku, ne samo zato što je tamošnja autoindustrija najjača i što Volksvagen i BMV pola svog izvoza plasiraju u SAD, već i zato što je i bez carina nemačka privreda na ivici recesije ove godine.\nA kako kaže izreka „Gde se igraju slonovi strada trava“, pa bi takav potez žestoko pogodio i zemlje kao što je Srbija.\nDobar deo stranih direktnih investicija koje su ušle u Srbiju prethodnih godina su komponentaši za autoindustriju i to dobrim delom snabdevaju nemačke proizvođače.\nPad u njihovim narudžbinama bi sasvim sigurno uticao na smanjenje proizvodnje.\nSa rastom BDP-a ispod očekivanog ove godine, a sudeći prema analizama Fiskalnog saveta i sledeće će biti oko tri, umesto planiranih četiri odsto.\nAmeričke aviokompanije, Boing, carine, Donald Tramp, Erbas, EU, Sjedinjene Američke Države, STO, Svetska trgovinska organizacija\nBajden da otpusti Trampove diplomate


Dodikovo raskršće\nZa one koji iole prate političku scenu u regionu nije nikakva tajna da se u Banjaluci dešavaju vrlo značajna pomeranja i prestrojavanja. Vidljivo je golim okom da se pokušava formirati politički front protiv predsednika Dodika koji bi okupio kako opozicione stranke tako i deo medijskog i NVO sektora. Isto tako je jasno i odakle vetar duva – predsednik Republike Srpske je odavno počeo da smeta određenim centrima moći koji bi želeli da unitarnu BiH na brzinu uvedu u NATO. Za oba cilja – unitarizaciju Bosne, koja podrazumeva gušenje i gašenje Republike Srpske, i ulazak u NATO strukture, glavna prepreka je Milorad Dodik.\nDodik jeste započeo svoju karijeru kao miljenik Zapada, ali je vremenom uvideo da je činjenje ustupaka Zapadu put koji vodi obesmišljavanju Republike Srpske: posle učinjenih ustupaka redovno su traženi novi, još veći. Pored toga što je shvatio kako taj mehanizam funkcioniše, Dodik je posle toliko godina na vlasti dovoljno ojačao i zadobio važne saveznike i na Zapadu i na Istoku (Izrael i Rusija) što mu je omogućilo da dobije novi manevarski prostor i dodatno samopouzdanje. Zato je više godina u tihom ratu sa međunarodnim institucijama u BiH, pre svega OHR (Ured EU za BiH) , čije postojanje on dovodi u pitanje.\nŠto je još važnije, on je mimo OHR pregovarao i dogovorio se o određenim odlukama s predstavnicima druga dva naroda. Čini se da je jedan od smrtnih grehova kada pregovarate mimo „međunarodnih predstavnika” koji zapravo ne žele pomirenje već kontrolisani konflikt u kome su oni uvek potrebni kao tutori i arbitri. Zamislimo samo kako bi odjeknula vest da predstavnici tri naroda u BiH odluče da se mirno podele ili donesu neku drugu odluku koja nije po volji prinudnih protektora.\nKako je prvi čovek Srpske pokazao spremnost da brani ono što je ostalo od institucija i ovlašćenja Republike Srpske, i kao što je očito da je ulazak u NATO pod znakom pitanja zbog otpora Srba koje je ova „humanitarna organizacija” bombardovala, on predstavlja pretnju stranoj kontroli nad BiH. Stoga se protiv Dodika pod uticajem tih centara moći, a i finansijski podržan, formira politički blok. Oni treba da razviju kampanju za slabljenje, a možda i za rušenje Milorada Dodika. Računica je jednostavna: lakše je kontrolisati šaroliku koaliciju nego jednog jakog igrača koji je pustio korenje i koji ima podršku javnosti. Verovatno će težište biti na kampanji koja treba da režim proglasi korumpiranim i socijalno neodgovornim.\nKljučnu ulogu u tome trebalo bi da odigra SDS koji na sve načine teži da se vrati na vlast, a koji i dalje ima solidan patriotski imidž. Na vođstvu SDS je teška odluka – da li da se pridruži frontu protiv Dodika i da na taj način dođe na vlast ili pak da to odbije jer bi time destabilizovao poziciju RS jer je ona pravi cilj kampanje. Odgovorni političari ne bi smeli da dopuste da se s prljavom vodom iz korita izbaci i dete. Iskustvo raznih,, proleća” i obojenih revolucija govori da se tada dešavaju opasni procesi koji privremeno ili trajno slabe ili ruše institucije sistema. U sadašnjoj situaciji to nikako ne bi bilo dobro za Republiku Srpsku, ali isto tako i za Srbiju – da dođe do rasta destruktivnog revolucionarnog talasa koji poput cunamija može da opustoši zemlju.\nŠta bi mogao da bude efikasan odgovor na ovaj najavljeni udar na vlast u Srpskoj? Pre svega da vlada u Banjaluci krene u odlučnu borbu protiv korupcije i da u krizi ponudi građanima svog entiteta malo više socijalne pravde. Ako bi se na taj način efikasno obračunao i sa „mangupima iz sopstvenih redova” Dodik bi ne samo preventivno delovao protiv „najavljenog udara”, već i kao i u Srbiji, pronašao novi način da ujedini političku zajednicu u borbi protiv ovog društvenog zla.\nDruga stvar koju bi lider Srba preko Drine mogao da uradi je da pozove sve političke aktere, a pre svega SDS, koji je i stvarao Srpsku, na dogovor o nacionalnom konsenzusu oko budućnosti Republike Srpske. To bi možda podrazumevalo i određene političke ustupke, a možda i vodilo ka velikoj koaliciji koja bi trebalo da značajno ojača poziciju Banjaluke u odnosu na Sarajevo i međunarodne predstavnike na terenu. Vremena su ozbiljna i zahtevaju ozbiljna i sveobuhvatna rešenja koja integrišu, a ne dodatno dele Republiku Srpsku. Dodik je političar koji ima kapacitet da ih ponudi.


NOLE NEĆE BRANITI TROFEJ NA VIMBLDONU? Ljubitelji tenisa ovo nikako nisu želeli da čuju! - TopVesti.rs\nOtkazivanje Vimbldona je i dalje moguće, a sigurno se neće igrati pred praznim tribinama. Organizatori Vimbldona su u bliskoj saradnji sa vlastima Velike Britanije i svesni su opasnosti pandemije koronavirusa. Hitan sastanak je zakazan za sledeću nedelju na kome će prisustvovati predstavnici ATP, WTA, ITF i LTA, ali i čelnici ostalih Gren Slemova.\nOl Ingland Tenis Klub (AELTC), domaćin slavnog Vimbldon Grend Slema, potvrdio je da trenutno razmatra sva moguća scenarija u pogledu organizacije – odnosno mogućeg otkazivanja – ovogodišnjeg turnira, kao posledicu pandemije novog Korona virusa. Po navodima iz zvaničnog saopštenja, vanredno planiranje otpočelo je još u januaru ove godine, uz redovne\nČak i u tom slučaju, teško je očekivati da će ostati dovoljno vremena kako bi se pripremio početak "svetog grala" tenisa u Londonu , zakazan za 29. jun. Zbog toga je Ol Ingland lon tenis klab u sredu naveo da razmatra sve moguće scenarije u vezi sa krizom zbog virusa korona i otkazivanje je veoma realna opcija. To automatski znači da naš najbolji teniser\nKako se navodi, na sastanku će prisustvovati predstavnici ITF, ATP, VTA, kao i ljudi iz ostala tri grend slema, kao i vlasti Velike Britanije. 38805160 Prazne tribine nisu opcija za sada Kako sada stvari, opcija igranja pred praznim tribinama ne dolazi u obzir, ali zato je moguća opcija otkazivanja najstarijeg turnira. Prvi Vimbldon odigran je 1877\nLONDON: Odluka o tome hoće li se i kad ove godine igrati Vimbldon biće doneta sledeće nedelje, saopštili su organizatori. Kako se navodi, na sastanku će prisustvovati predstavnici ITF, ATP, WTA, ljudi iz ostala tri gren slema, kao i vlasti Velike Britanije. Kako sada stoje stvari, opcija igranja pred praznim tribinama ne dolazi u obzir, ali zato je\nOdluka o tome hoće li se i kad ove godine igrati Vimbldon biće doneta sledeće nedelje, saopštili su organizatori. Rodžer Federer - Novak Đoković, Foto: AP Ben Curtis Na sastanku će prisustvovati predstavnici ITF, ATP, WTA, ljudi iz ostala tri gren slema , kao i vlasti Velike Britanije. Kako sada stoje stvari, opcija igranja pred praznim tribinama ne\nNajveći teniski turnir Vimbldon igraće se pred publikom. Tanjug/AP Novak Đoković Kako poslednje informacije iz Engleske govore, organizatori Gren Slem turnira u Londonu razmatraju razne scenarije. Stigla potvrda: Zvezda Čelsija napušta Stamford Bridž! Otkazivanje Vimbldona je i dalje moguće, a sigurno se neće igrati pred praznim tribinama. Organizatori\nLONDON - Odluka o tome hoće li se i kad ove godine igrati Vimbldon biće doneta sledeće nedelje, saopštili su organizatori. Kako se navodi, na sastanku će prisustvovati predstavnici ITF, ATP, WTA, ljudi iz ostala tri gren slema, kao i vlasti Velike Britanije. Kako sada stoje stvari, opcija igranja pred praznim tribinama ne dolazi u obzir, ali zato je\nOdluka o tome hoće li se i kad ove godine igrati Vimbldon biće doneta sledeće nedelje, saopštili su organizatori Kako se navodi, na sastanku će prisustvovati predstavnici ITF, ATP, WTA, ljudi iz ostala tri gren slema, kao i vlasti Velike Britanije. Kako sada stoje stvari, opcija igranja pred praznim tribinama ne dolazi u obzir, ali zato je moguća opcija


Jovanović: Odlaganje skupštine lični hir!\nPočetak/Politika/Jovanović: Odlaganje skupštine lični hir!\n„Očigledno da je naš Grad oboleo od opake bolesti, ta bolest ga nagriza već godinama i zato po svim parametrima propada. Generator krize su kadrovi sa kojima Srpska napredna stranka u gradu nema sreće, a i mi sa njima“, kaže Branislav Jovanović, odbornik koalicije „Niš, moj grad“ u Skupštini Grada Niša.\nOn dodaje da i kako bismo bili srećni kad smo u prošlom sazivu imali zamenika gradonačelnika čije je najveće dostignuće bilo to što je je privatizovano Blok signal za par kontejnera.\n„Sada takođe imamo zamenika gradonačelnika koji kao univerzitetski profesor ne zna elementarne stvari, a prijavio se na konkurs za izbor direktora u niškom Vodovodu gde bi pored proizvodnje vode želeo da radi na čišćenju kanalizacije, izgradnji i otpuštavanju slivnika u gradu“, objašnjava Jovanović i nastavlja:\n„Aktuelni zamenik gradonačelnika svojim izjavama koči izbor direktora gradskih preduzeća koji rade van mandata. Komisija za sprovođenje konkursa za izbor direktora jasno je rekla da je blagovremeno dostavila rang listu kandidata i da je jedino pravno sredstvo protiv odluke Komisije podnošenje tužbe sudu.“\nJovanović kaže da je svima jasno da nas samo zamajavaju da je sednica odložena zbog direktnog TV prenosa, a da je pravi razlog to što Gradsko veće po zakonu i predviđenoj proceduri ne dostavlja materijal Komisije za izbor direktora Skupštini Grada Niša.\n„Dok mi čekamo sednicu Skupštine Grada čelnici putuju po svetu, gledaju utakmice i posećuju luksuzne hotele kategorije Hilton“, ističe Jovanović i dodaje na kraju:\n„Ljudi nemate pravo više da zaustavljate razvoj grada i da ga upropašćavate. Zato su nam potrebni novi lokalni izbori“, zaključuje Jovanović.\nBranislav Jovanović izbori sednica skupštine grada sednica Skupštine grada Niša


Nea Vrasna letovanje - Aranžmani i last minute ponude - Putuj Sigurno\nPutujSigurno » Grčka » Nea Vrasna\nNea Vrasna letovanje – aranžmani: Letovanje u Nea Vrasni sve je češći izbor turista, a ovo malo mesto predstavlja letovalište smešteno između Soluna i Tasosa, na oko 70 km od oba mesta. Nea Vrasna je odlična za porodični odmor, kao i za putovanje sa decom, ali i za sve one koji žele da uživaju i napune baterije na plažama ovog leta.\nNea Vransa letovanje, pomoću svojih plaža i odlične usluge, pretvara u sasvim poseban užitak, ali i sjajnu bazu odakle se mogu obilaziti mnoga okolna mesta i plaže, te i upoznati ovaj deo Grčke. Aranžmane agencija za Nea Vrasna letovanje lako ćete pronaći ovde, a nema sumnje da ćete se na ovom grčkom letovalištu odmoriti i nauživati.\nNea Vrasna smeštaj\nNea Vrasna je malo mesto, a smeštaj u Nea Vrasni uglavnom podrazumeva vile i aparthotele. Velike sobe sa pogledom na more, kao i gostoljubivi domaćini i još bolja kuhinja ono su što u ovim vilama možete da očekujete.\nTipična mediteranska arhitektura, svetla i sa velikim balkonima, predstavlja savršeno mesto za letnji odmor i uživanje. Odaberite apartman, sobu ili čitavu vilu po svojim preferencijama i mogućnostima i nema sumnje da ćete uživati u Nea Vrasni na najbolji mogući način.\nNea Vrasna ima svoju široku plažu od sitnog šljunka, a iako lepa, mnogi koji letuju u Nea Vrasni nikad je ni ne posete jer se odluče da na ovom letovanju u Nea Vrasni obiđu okolne plaže, neke od najlepših na ovom delu grčke obale.\nAsprovalta, Olimpijada, Seraiki, Milies i plaža Platani neke su od onih koje preporučujemo da obiđete tokom boravka u Nea Vrasni. Na ovim plažama očekuje vas tipični grčki, mediteranski prizor – plava i čista voda, sitni šljunak i pesak i sunce taman toliko jako da greje, a dovoljno slabo da ne prži.\nNea Vrasna znamenitosti\nNea Vrasna je malo letovalište, a u njemu nema mnogo kulturno-istorijskih znamenitosti, mada je ovo mesto izuzetno lepog i fotogeničnog izgleda i posebnog šarma. Ipak, ukoliko želite da se uputite na otkrivanje grčke istorije i predela koje ćete otkriti – preporučujemo da to uradite posetom Solunu.


MUP SBK od danas bogatiji za 55 službenih vozila vrijednijih od dva miliona KM - GornjiVakuf.com\nMUP SBK od danas bogatiji za 55 službenih vozila vrijednijih od dva miliona KM\nBy Klix / Srednjobosanski kanton / srijeda, 09 Avgust 2017 11:23\nNa poligonu Specijalne policijske jedinice Ministarstva unutrašnjih poslova Srednjobosanskog kantona danas je dodijeljeno 55 službenih vozila ukupne vrijednosti veće od dva miliona KM.\nPosljednja nabavka vozila za MUPSBK obavljena je 2011. godine, a današnja primopredaja izvršena je s ciljem poboljšanja efikasnosti policije.\nMinistar unutrašnjih poslova Srednjobosanskog kantona Feliks Vidović je naglasio kako je efikasnost policije na terenu bitna te da je današnje uručenje vozila od velikog značaja za MUP.\n"Vozila će biti raspoređena u skladu s potrebama MUP-a SBK policijskim stanicama, upravama, kao i sjedištu ministarstva. Vrijednost projekta je 2.170.000 KM, a vozila su nabavljena putem leasinga s rokom otplate od pet godina", izjavio je Vidović.\nMUP SBK je u prethodne dvije godine poduzeo niz aktivnosti, a ovaj projekt se, prema Vidovićevim riječima, neće osjetiti kao teret Vladi SBK jer je u proteklom periodu povećana naplata kazni, a u planu je i uvođenje videonadzora.\nPremijer Srednjobosanskog kantona Tahir Lendo je danas uručio ključeve pripadnicima policije MUP-a SBK te izjavio kako je Vlada dala svu podršku u realizaciji ovog projekta.\n"Nakon brojnih analiza je utvrđeno da je vozni park slaba karika u funkcionisanju policijskih službenika. Urađen je plan, ispoštovane sve procedure i nabavljena su vozila koja će omogućiti policijskim službenicima da brže reaguju na terenu", poručio je Lendo.\nMUP SBK aktivno radi i na digitalizaciji radioveze, a sve s ciljem efikasnijeg djelovanja na terenu. U narednom periodu će poduzeti i niz drugih aktivnosti i ulaganja u rad policijskih službenika koji pokrivaju veliko područje.


“Prointer”, omiljena firma vlasti RS, održava mrežu sarajevske opštine Centar Žurnal - Jedina slobodna teritorija\nPROBOJ U FBiH\nObjavljeno: 02.06.2020. u 11:54h\nDok i poslovno koaliranje SNSD i SDA na državnom nivou nije profunkcionisalo, “Prointer”, sa sjedištem u arapskom “Sarajevo city centru”, tenderski su izdržavale Vlada RS i “Elektrokrajina”, na čijem je čelu bivši ljuti protivnik režima Dodikovog, Dragan Čavić. Vrijednost ugovorenih poslova u oba entiteta sada iznosi 663.039 KM.\nSarajevski “Prointer” konačno je našao način da se probije u Federaciji Bosne i Hercegovine, i to preko SDA-ovog najvažnijeg načelnika najvažnije sarajevske Opštine Centar. Direktnim sporazumom od 6.880 KM Nedžad Ajnadžić počastio je IT stručnjake koji će održavati mrežnu i serversku opremu.\nAjnadžić, načelnik važniji od deset drugih, sa ovom firmom ugovor je potpisao 27. marta, nakon dogovora “ruka ruci”.\nFederacija Bosne i Hercegovine tako očito više nije mrsko inostranstvo za Milorada Dodika, člana Predsjedništva Bosne i Hercegovine, čiji je sin “saradnik” banjalučkog “Prointera”, koji stoji iza sarajevske ispostave.\nOvo je treći ugovor firminog federalnog ogranka sa institucijama u posljednjih pola godine. Ukupna vrijednost tih ugovorenih poslova u oba entiteta iznosi 663.039 KM.\nDok i poslovno koaliranje SNSD i SDA na državnom nivou nije profunkcionisalo, kako je Žurnal već pisao, “Prointer”, sa sjedištem u arapskom “Sarajevo city centru”, tenderski su izdržavale Vlada Republike Srpske i “Elektrokrajina”, na čijem je čelu bivši ljuti protivnik režima Dodikovog, Dragan Čavić.\nUgovor od 598.946 KM sa Vladom SNSD-ovog Radovana Viškovića potpisan je 27. januara, a ticao se održavanja data centra i infrastrukture informacionog sistema izvršne vlasti. U ovom poslu, dok mladi IT majstori ne stasaju, pomoći će firma majka, banjalučki “Prointer”.\nPosao je dobijen nakon prihvatanja jedine pristigle ponude.\nInače, održavanje data centra i infrastrukture informacionog sistema 2017. i 2019. godine bilo je zagarantovano za banjalučki “Prointer”, ali vrijednost posla je varirala. Sve je prvo koštalo 292.383, potom 344.442 KM. Zbog čega je vrijednost istog posla ovog januara procijenjena duplo skuplje, Vlada građanima do danas nije objasnila.\nNakon tog ugovora, saznalo se da je krajem 2019. godine i Čavić pomogao sarajevskom “Prointeru” i to kroz tender za nabavku računarske opreme, što je građane koštalo 57.213 KM. I u ovom poslu, kao dio grupe, našao se i banjalučki “Prointer”.\nTendersko potpomaganje firme koja u svojim redovima ima najpoznatijeg “saradnika” u RS Igora Dodika dešavalo se u momentu kada se “Elektrokrajina” zaduživala novim milionima kako bi ostala likvidna.\nŠIRENJE PORODIČNOG BIZNISA\nSarajevski ogranak firme, koja na tenderima u RS dobija ugovore vrijedne milione narodnih maraka, kako je Žurnal takođe pisao, postoji još od oktobra 2017. godine.\nKapital su 31. oktobra te godine uložili banjalučki “Prointer” i „Palomonte limited“ sa Kipra, osnovan 23. novembra 2016. Na čelu federalnog “Prointera” našao se Edin Idrizović, kojem ovlašćenja nisu bila ograničena.\nU osnivačkoj strukturi firme više nema kiparske firme, stoji samo ime banjalučke matice. Kao adresa je naveden “Sarajevo City Center” u centru Sarajeva i ime Bojane Škrobić-Omerović, kojoj su ovlašćenja ograničena. Firma je do kraja 2018. godine mirovala i pribilježila minus od oko 15.000 KM.\nBolji dani su očito stigli! Od firme koja te 2018. godine nije imala nikakav prihod, prema novom finansijskom izvještaju, tokom 2019. zaposlila je petoro radnika i prihodovala 144.327 KM.\n“Prointer” više nije u minusu, prikazao je dobit od oko 23.000 KM.


Iznad Beograda izbegnut sudar aviona. Stotinak putnika, ali i stanovnika Novog Beograda bili u opasnosti - Jutarnji GLASnik\nHRONIKA VESTI VREME I STANJE NA PUTEVIMA\nNa nebu iznad Beograda izbegnut je sudar putničkog aviona „Montenegro erlajnza“ i jedne privatne „cesne“, a zbog propusta kojim je ugrožena bezbednost saobraćaja smenjen je šef kontrolora letenja Vlatko Jovanović, piše Blic.\nDeo kontrolora letenja SMATSA, primljenih u mandatu direktora Radojice Rovčanina, sklonjen je sa svojih pozicija, a njihov šef Vlatko Jovanović smenjen je sa funkcije zbog propusta koji su ugrozili bezbednost saobraćaja, navodi Blic.\nPoslednji incident koji se desio sredinom jula mogao je da ima posledice i po život stotinak putnika, ali i stanovnika Novog Beograda, navodi list.\n„Zbog pogrešno određenih koordinata i navođenja posada aviona ‘Montenegro erlajnza’ i pilota jedne privatne ‘cesne’ umalo nije došlo do sudara na nebu iznad najveće opštine u Srbiji“, piše Blic i naglašava kako je to „bila kap koja je prelila čašu“, kada je direktor SMATSA Predrag Jovanović odlučio da dvadesetak kontrolora letenja zbog sumnjivo stečenih licenci za ovaj posao skloni sa kontrolnog tornja i rasporedi na druga radna mesta.\nTo je dovelo do manjka kadrova, zbog čega je starim kontrolorima, odnosno onim koji imaju licence pre 2015. godine, odloženo ili prekinuto korišćenje godišnjih odmora, navodli list.\nVraćaju se „Nepristojni ljudi“: Čeka se dobar scenario (VIDEO)\nTagged MONTENEGRO ERLAJNZ, SMATSA, SUDAR AVIONA


Beta 24. septembra 2015. 20:50\nKnjiževnik iz Hrvatske Miljenko Jergović ovogodišnji je dobitnik Njegoševe nagrade za književnost, za roman „Rod“, saopštilo je danas Ministarstvo kulture Crne Gore.\nJergovićevo delo bilo je u konkurenciji još 17, a u užem izboru su bile i knjige Davida Albaharija i Dimitra Baševskog.\nPo saopštenju žirija, Jergović je „jedan od najčitanijih i medijski najreprezentativnijih pisaca.., bitan za naše kulture i duhovnosti, za ključna pitanja kulturnih i nacionalnih i jezičkih identiteta, za pojam rod, za pojam drugi i naš alter ego, za južnoslovenske dramatične sukobe sudbine i tragedije“.\nNjegov nagrađeni roman „Rod“ predstavlja „katarzu pripadnosti kroz njeno problematizovanje, kroz ljubav, kroz jezik i kroz memoriju i naraciju“, piše u obrazloženju odluke žirija koji konstatuje da taj roman „dekonstruiše koncept nacionalnog identiteta i suočava se sa polifonim identitetima na južnoslovenskim područjima“.\nOdluku o dobitniku Njegoševe nagrade koja će biti uručena na Cetinju, doneo je Međunarodni Žiri u sastavu: akademik Zdenko Lešić (Bosna i Hercegovina), profesor Svetlozar Igov (Bugarska), akademik Katica Ćulavkova (Makedonija), profesor Aleš Debeljak (Slovenija), profesor Filip David (Srbija), akademik Sreten Perović (Crna Gora) i predsednik Vlaho Bogišić (Hrvatska).\nDobitnici Njegoševe nagrade, ustanovljene 1963. godine, su i Mihalo Lalić, Miroslav Krleža, Meša Selimović, Branko Ćopić, Oskar Davičo, Desanka Maksimović, Borislav Pekić, Mirko Kovač.


Dobojski Info - Prikazivanje članaka po tagu Vlada Republike Srpske\nPrikazivanje članaka po tagu Vlada Republike Srpske\nSkraćeni dobrovoljni likvidacioni postupak omogućiće brže zatvaranje onih firmi koje ispunjavaju sve uslove za to, uz minimalne troškove.\nNova šansa za legalizaciju divlje gradnje\nVlasnici "divljih" građevina u Republici Srpskoj mogli bi uskoro dobiti novu šansu da ozakone svoje kuće i tako izbjegnu njihovo rušenje jer je u pripremi novi zakon o legalizaciji bespravno izgrađenih objekata.\nDOBOJ: Neriješeni imovinski odnosi stopirali izgradnju MHE "Cijevna tri"\nIzgradnja mini-hidroelektrane /MHE/ "Cijevna tri" na rijeci Bosni kod Doboja obustavljena je zbog problema u rješavanju imovinskih odnosa i raskidanja ugovora Vlade Republike Srske sa norveškim koncesionarom o izgradnji šest minihidroelektrana iz kaskade, rečeno je Srni u Ministarstvu industrije, energetike i rudarstva Srpske. Iz Ministarstva navode da je za MHE "Cijevna tri", procijenjene vrijednosti 50.000.000 evra, trenutno riješeno nešto više od 40 odsto imovinskih odnosa i urađen glavni projekat, ali "dalje aktivnosti su obustavljene zbog nerealizacije drugih hidroelektrana iz kaskade, odnosno uzvodne hidroelektrane `Cijevna dva` i nizvodne `Cijevna četiri`".\nVlada RS izradila je zakon o oduzimanju imovine proistekle izvršenjem krivičnog djela kojim će biti preciznije definisana imovina koja će moći biti oduzeta i način oduzimanja i upravljanja tom imovinom.\nVlada Republike Srpske (RS) uputila je na usvajanju parlamentu Nacrt zakona o zaštiti zdravlja stanovništva od duvanskih proizvoda, u kojem se poziva na iskustva iz drugih zemalja, koja ukazuju da zabrana pušenja na javnim mjestima ne utiče negativno na poslovanje ugostiteljskog sektora.\nUskoro će svaki radnik morati da nosi identifikacionu karticu u džepu\nPravilnik o izgledu elektronskih identifikacionih kartica za radnike od 1. februara bi trebalo da počne s primjenom, potvrdili su juče za "Nezavisne" iz Ministarstva finansija RS.


1. jun, Svetski dan sajmova – Beogradski sajam\nTo su tri osnovne poruke koje Svetska unija sajmova (UFI), globalna asocijacija izložbene industrije, šalje povodom sedmog Svetskog dana sajamske industrije (GED – Global Exhibition Day). A s obzirom na to da se taj dan obeležava svake prve srede u junu, ove godine to je sreda 1. juna.\nI ove godine kampanja GED 2022. fokusira se na nezamenljivu vrednost fizičkih izložbi i poslovnih događaja „licem u lice“ u kreiranju platformi za ekonomski rast i oporavak, što je i savršena prilika za umrežavanje i upoznavanje novih ljudi. GED prepoznaje važnu ulogu koju trgovinske izložbe igraju u pokretanju ekonomija širom sveta i ukazuje na ulogu u jačanju i rastu privrednih sektora. U svemu tome ova godina nije izuzetak!\nGlobalna izlagačka industrija je od globalnog ekonomskog značaja. Sajmovi imaju jednostavnu svrhu: okupljanje različitih privrednih delatnosti radi ostvarivanja zajedničkih interesa i stvaranja mogućnosti za kontinuiran lanac snabdevanja.\nUFI podseća na svetsko iskustvo koje definitivno potvrđuje da su sajmovi:\nInstrumenti za tržište dobara i usluga. Ovo posebno važi za mala i srednja preduzeća\nOdlične investicije, privlačenje uticajnih ljudi na tržištu, koji troše više, razgovaraju sa više ljudi i preporučuju više brendova,\nMedij „licem u lice“ koji dodaje jedinstveni „ljudski element“ i od ključnog je značaja za izgradnju poslovnih kontakata,\nMoćni alati za stvaranje zadovoljstva i lojalnosti kupaca pružanjem konkretnih i neizbrisivih iskustava,\nMesta za razmenu znanja i saradnju, što dovodi do stvaranja ideja i projekata, koji mogu bitno uticati na tržišne sektore,\nImaju potencijal da pomognu u razvoju novih industrija,\nPodržavaju razvoj trgovine i instrument su internacionalizacije,\nPodržavaju rast produktivnosti,\nStvaraju nova radna mesta, kako u okviru izložbene industrije, tako i u aktivnostima vezanim za turizam,\nPodstiču ekonomski i infrastrukturni razvoj,\nPo pravilu su sredstvo za privlačenje investicija za jednu zemlju.\nAli sama sajamska industrija je koliko jednostavna toliko i kompleksna: prema podacima za 2021. godinu, sa preko 493 milijarde evra poslovne prodaje za one koji u toj industriji učestvuju, sajmovi imaju neverovatan uticaj na globalnu ekonomiju. Troškovi posetilaca i izlagača proizvode ukupan efekat od 299 milijardi evra kako za lanac vrednosti izložbene industrije (organizatori, mesta i pružaoci usluga) tako i za aktivnosti vezane za turizam (smeštaj, hrana i putovanja). Sajamska branša „opslužila“ je 353 miliona posetilaca, a direktno i indirektno izložbama je podržano 3,4 miliona ukupnih radnih mesta.\nSajmovi su se razvili u mnogo više od štandova na kojima se prikazuju proizvodi – postali su tržišta pojačana obrazovnim mogućnostima, lansiranjem inovacija i mogućnostima pronalaženja kvalifikovanih potencijalnih klijenata zasnovanih na podacima, podržana aktivnostima društvenih mreža koje ujedinjuju dragocen digitalni napredak i međuljudske veze.\nKao ključni predstavnik sajamske industrije ovog dela Evrope, pa čak i dobitnik UFI nagrade za najkreativniju aktivnost 2019. godine, najveći globalni praznik izložbene i sajamske industrije Beogradski sajam obeležava u znaku oporavka od posledica pandemije „kovida-19“, ali i aktuelnih globalnih geopolitičkih previranja.\nNikako ne treba smetnuti s uma da je u dvogodišnju krizu, na samom početku 2020, Beogradski sajam ušao sa izvrsnim podacima o rezultatima poslovne 2019. godine, koja je bila najuspešnija u poslednjoj deceniji. Prihodi su u odnosu na 2018. bili porasli za 12,5%, broj izlagača iz čak 55 zemalja porastao je za 10%, najviše u poslednjih pet godina, a broj posetilaca za 5,5%. Istovremeno, i upravo kad je rad Sajma blokiran, Analiza ekonomskog uticaja poslovanja Beogradskog sajma na nacionalnu ekonomiju za 2019. godinu, koju je izradio Ekonomski institut, pokazala je da su ukupni efekti poslovanja Beogradskog sajma u 2019. godini procenjeni na 14,4 milijardi dinara vrednosti prodate robe i usluga, 4,3 milijarde dinara bruto dodate vrednosti, 1.961 generisano novo radno mesto i 2,8 milijardi dinara ukupnih poreskih prihoda. Svaki dinar zarađen pod kupolom Beogradskog sajma u ekonomiji je dalje uvećavan za još 2,48 puta, a na nivou kompanije, kao izolovanog privrednog društva, to je čak 9,1 puta (što je bilo 15-20 odsto bolje od svetskog sajamskog proseka). Svaki zaposleni je zbog sajamske aktivnosti u 2019. proizvodio u ekonomiji, bilo indirektno ili indukovano, još jedno radno mesto, a u slučaju izolovanog preduzeća Beogradski sajam svaki njegov zaposleni je u 2019. stvarao približno čak jedanaest radnih mesta. Konačno, a to posebno potcrtava i UFI, procenjeno je da su samo događaji Beogradskog sajma privukli u Beograd više od gotovo 70 hiljada stranih i 24 hiljade domaćih gostiju, koji su zajedno ostvarili potrošnju od oko 1,3 milijarde dinara.\nZbog toga je i ovogodišnji Svetski dan sajmova, 1. jun, odličan povod da se i Beogradski sajam legitimiše kao veliki povratnik na stazu normalnog i uspešnog poslovanja, a prolećna sajamska sezona nagoveštava da će biti baš tako. U godini u kojoj kompanija obeležava 85 godina postojanja, to je najmanje što se od Sajma očekuje ali i što Sajam može da ponudi.\nKompletnoj sajamskoj industriji želimo srećan 1. jun, Svetski dan sajamske industrije.


Republički javni tužilac - Blic Online\nSaradnja tužilaštava Srbije i Bugarske\nRepublički javni tužilac Zagorka Dolovac i generalni tužilac Bugarske Sotir Cacarov potpisali su danas Memorandum o razumevanju i saradnji između tužilaštava dve zemlje, kojim je predviđena još bliskija saradnja dve institucije u borbi protiv organizovanog kriminala i korupcije, terorizma, trgovine oružjem i ljudima, pranja novca, oduzimanja imovine stečene kriminalom i drugih teških krivičnih dela.\nDolovac ponovo izabrana za Republičkog javnog tužioca\nSkupština Srbije izabrala je danas ponovo Zagorku Dolovac za republičkog javnog tužioca, na period od šest godina. Dolovac je izabrana većinom glasova, za njen ponovni izbor je glasalo 154 poslanika, a protiv je bio samo jedan poslanik.\nZa izbor Dolovac svi osim Rističevića\nPoslanici vlasti i opozicije pozdravili su danas predlog da se za republičkog javnog tužioca ponovo izabere Zagorka Dolovac, a jedino se poslanik Narodne seljačke stranke i član kluba SNS u Skupštini Srbije Marjan Rističević usprotivio ovom predlogu.\nMinistar pravde Srbije Nikola Selaković izjavio je danas da je Zagorka Dolovac kao kandidat za republičkog javnog tužioca za prioritete odredila, između ostalog, "beskompromisnu borbu protiv kriminala, naročito organizovanog, korupcije, i drugih oblika teškog krimnala, uključujući i oduzimanje imovine stečene kriminalom".\nTužilac Zagorka Dolovac u poseti Velikoj Britaniji\nRepublički javni tužilac Zagorka Dolovac boravila je u zvaničnoj poseti Velikoj Britaniji i prisustvovala Globalnom pravnom samitu sa predstavnicima pravosudnih institucija iz više od 80 zemalja.\nDolovac: Kriminalci neće moći da izbegnu krivično gonjenje\nTužiteljka Zagorka Dolovac u Moskvi zbog Mire i Marka\nRepublički javni tužilac Zagorka Dolovac otputovala je u dvodnevnu posetu Moskvi, gde će se u petak sastati sa predsednikom Rusije Dmitrijem Medvedevom i sa generalnim tužiocem Ruske Federacije Jurijem Čajkom. Kako saznaje „Blic”, tema razgovara biće i sudbina Mirjane Marković i Marka Miloševića, protiv kojih se u Srbiji vodi više sudskih postupaka, a koji su krajem 2007. godine u Rusiji dobili politički azil.


Sirija: Provladine snage najavile odmazdu za izraelski napad\nTanjug 14. oktobra 2021. 12:25\nDAMASK- Snage koje se bore na strani sirijskog predsednika Bašara el Asada poručile su danas da će snažno odgovoriti na izraelski napad na područje Palmire, u provinciji Homs, drugom takvom za nedelju dana.\nU saopštenju takozvanog Operativnog štaba Asadovih saveznika, koje podržava Iran, navodi se da bi odgovor mogao da bude „veoma okrutan“, a dodaje se da su veće žrtve u jučerašnjem izraelskom napadu izbegnute dobrim pregrupisavanjem po pustinjskom području.\n„Rezultat ovog napada je smrt mučenika i više ranjenih, naše braće mudžahedina. Doneli smo odluku da odgovorimo na ovaj napad osvetom za mučenike i krv ranjenih, a odgovor će biti vrlo okrutan“, navodi se u saopštenju objavljenom na proiranskim medijima za koji je Rojters proverio autentičnost.\nViši vojni izvor koji je zatražio da mu se ne otkrije identitet, rekao je da su izraelski udari između ostalih ciljeva pogodili vazdušnu bazu T4, odlakle su milicije koje podržava Iran, lansirale bespilotne letelice poslednjih meseci u napadima na američke baze na severu Sirije.\nRojters navodi prema vojnim analitičarima, da je područje Palmire u kojem su izvedeni napadi blizu velike koncentracije ruskih baza, gde su njene trupe poslednjih dana izvodile manevre sa sirijskim trupama.\nKako je ranije objavljeno, jedan sirijski vojnik je poginuo, a tri su ranjena u izraelskom vazdušnom napadu na područje Palmire u sredu uveče, saopštilo je sirijsko ministarstvo odbrane.\nNapad, čija je meta bio komunikacioni toranj, dogodio se u 23:34 po lokalnom vremenu, a prouzrokovana je i određena materijalna šteta, navedeno je u kratkom saopštenju ministarstva na Fejsbuku.


Foto: Vlada RS | Vidović: Rebalans od 4,016 milijardi KM za 5,8 odsto veći od planiranog budžeta\nSrna 28.09.2021 12:08\nBANJALUKA - Ministar finansija Republike Srpske Zora Vidović rekla je da okvir rebalansa budžeta Republike Srpske za ovu godinu iznosi 4,016 milijardi KM, što je za 221 milion KM ili 5,8 odsto više u odnosu na planirani budžet.\nObrazlažući prijedlog rebalansa budžeta u Narodnoj skupštini Republike Srpske, Vidovićeva je rekla da makroekonomski pokazatelji govore da je u prvom tromjesečju ove godine rast BDP-a bio 2,3 odsto, a u drugom tromjesečju 10,1 odsto.\n"Prosječna plata u avgustu iznosila je 524 evra ili 1.025 KM. Zaposlenih radnika u Republici Srpskoj je 275.600. Izvoz je povećan sa stanjem u avgustu 29,2 odsto, uvoz za 20,4 odsto, dok pokrivenost uvoza izvozom iznosi 79,5 odsto. Rast industrijske proizvodnje iznosi 14,7 odsto, a inflacija u avgustu 2,1 odsto", istakla je Vidovićeva.\nVidovićeva je rekla da ukupna budžetska sredstva, osim poreskih i neporeskih prihoda, uključuju i primitke u ukupnom iznosu od 744,8 miliona KM, koji se odnose na primitke od finansijske imovine, od zaduživanja, te ostale.\nPrema njenim riječima, poreski prihodi iznose 2,825 milijardi KM i viši su u odnosu na plan za ovu godinu za 9,2 odsto. U poređenju sa 2020. godinom uvećani su za 9,5 odsto, a u odnosu na izvršenje u 2019. godini za 7,4 odsto.\nOna je navela da je ostvaren rast poreza na dohodak i dobit od 3,1 odsto, što je za 1,3 odsto više u odnosu na izvršenje u 2019. godini, prije izbijanja pandemije, što ukazuje na ekonomski oporavak, ističe se u obrazloženju.\nMinistar finansija Republike Srpske rekla je da je Fond penzijsko-invalidskog osiguranja ostvario rast od 6,6 odsto u odnosu na plan budžeta za ovu godinu, a u odnosu na izvršenje u 2019. godini to je povećanje od 13,4 odsto.\nKada je riječ o prihodima od indirektnih poreza, Vidovićeva je rekla da je rebalansom planiran iznos od 1,409 milijardi KM, što je povećanje za 13,2 odsto u odnosu na planirana sredstva, a u poređenju sa 2019. godinom je uvećanje za 6,4 odsto.\nOna je navela da neporeski prihodi u prijedlogu rebalansa budžeta Republike Srpske za ovu godinu iznose 436,6 miliona KM, što je povećanje od 216,9 miliona KM ili 98,8 odsto.\nU rebalans su uvrštena i sredstva koja su Republici Srpskoj uplaćena na osnovu alokacije specijalnih prava vučenja od Međunarodnog monetarnog fonda u iznosu od 200,8 miliona KM.\nPrijedlogom rebalansa uvećani su rashodi za lična primanja za 13,7 miliona ili 1,6 odsto i iznose 864,8 miliona.\nNa poziciji rashoda predloženo je povećanje rashoda za penzijsko invalidsko osiguranje, i to 11 miliona KM za povećanje penzija i 19 miliona KM za isplatu jednokratne pomoći penzionerima u Srpskoj, navodi se u obrazloženju.\nPredloženo je povećanje doznake na ime socijalne zaštite, lične, porodične i civilne invalidnine, za socijalnu zaštitu, borački dodatak, zdravstvenu zaštitu boraca, vojnih invalida, porodica poginulih boraca i civilne žrtve rata za 21,8 miliona KM ili 9,2 odsto.\nRebalansom je planirano i povećanje rashoda za Kompenzacioni fond u iznosu 30 miliona KM, a subvencije su za privredu povećane za 7,7 miliona KM, dok grant za Ministarstvo zdravlja Republike Srpske iznosi 11,5 miliona KM.\nU Prijedlogu rebalansa kapitalna ulaganja i javne investicije iznose 100,7 miliona KM.\nBudžetom Republike Srpske za ovu godinu planirano je zaduženje od 845,7 miliona KM, a rebalansom je predloženo da iznosi 636 miliona KM, što je manje za 210 miliona KM.\nIzdaci za otplatu dugova iznose 567 miliona KM, što znači da je neto zaduženje 69 miliona, a bilo je planirano na početku godine 279 miliona KM.\nBudžetom za ovu godinu planiran je budžetski deficit u iznosu od 326,6 KM, koji je Prijedlogom rebalansa budžeta smanjen na 115,8 miliona KM, navodi se u obrazloženju Prijedloga rebalansa budžeta Republike Srpske za 2021. godinu.\nZora Vidović Rebalans Budžet Republika Srpska


PSG: Crvena linija na obrazu kao podrška ženama\nPolitika Autor:Jelena Bulajić25. nov. 202012:14\nFunkcioneri Pokreta slobodnih građana Pavle Grbović, Sergej Trifunović i Vladimir Pajić pozivali su povodom Međunarodnog dana borbe protiv nasilja nad ženama sve muškarce da se priključe borbi protiv nasilja nad ženama i ofarbaju svoj obraz crvenom linijom.\nU saopštenju ovog pokreta se navodi da su odlučili da „na ovaj način ukaže na sve ubijene i zlostavljane žene u Srbiji, a po ugledu na fudbalere iz italijanske Serije A koji već nekoliko godina imaju istu akciju“.\nPavle Grbović Foto: Psg/Promo\n„Pozivamo sve javne ličnosti, a naročito muškarce da se priključe akciji i na ovaj način stanu na stranu onih koje su svakodnevno zlostavljane. Takođe pozivamo sportiste fudbalskih i košarkaških klubova da urade isto što i njihove italijanske kolege na međunarodnim i prvenstvenim utakmicama koje igraju ove nedelje“ ističu u saopštenju.\nSergej Trifunović Foto: Psg/Promo\nUkazuju da nasilje nad ženama i devojčicama predstavlja najčešći oblik kršenja ljudskih prava, kao i da podaci pokazuju da su jedna od tri žene u svetu prebijene, prisiljene na seksualni odnos ili su doživele neki vid zlostavljanja, a nasilnik je najčešće muškarac iz bliskog okruženja.\nVladimir Pajić Foto: Psg/Promo\nPokret slobodnih građana ukazuje da je neophodno da se podigne nivo edukacije kako bi žene i devojčice što ranije prepoznale nasilje; da se ohrabruju žene da izađu iz odnosa sa nasilnicima; da se uspostavi državno telo koje će se baviti praćenjem nasilja i brojem ubistava žena.\nMeđunarodni dan borbe protiv nasilja nad ženamapavle grbovićPokret slobodnih građanasergej trifunović


Vesti online / Vesti / Ekonomija / Trgovina u tri klika štedi novac i vreme - Novi servis PKS za privrednike\nPrivredna komora Srbije u saradnji sa kompanijom Elcom kreirala je platformu za elektronsku trgovinu, zasnovanu na jednom od najmodernijih softvera za nabavku, preko koje privrednici i kompanije mogu da nabavljaju i prodaju robu, tako da KLIK3MREŽA predstavlja svojevrsnu berzu proizvoda i usluga.\n- PKS putem ove platforme svojim članovima obezbeđuje novi kanal za plasman robe i usluga, i daje mogućnost kompanijama i preduzetnicima da bez dodatnih sredstava za promociju privuku veći broj kupaca i korisnika, dok kupci na jednom mestu dobijaju kompletnu ponudu na tržištu i totalnu kontrolu nabavnog procesa i troškova. Projekat predstavlja još jedan korak u modernizaciji i digitalizaciji poslovanja na srpskom tržištu - istakao je Predrag Nikolić, savetnik predsednika PKS.\n- Cilj je da se poslovanje posredstvom ove platforme proširi na čitav region i da srpska privreda postane regionalni lider u elektronskoj trgovini - dodao je Nikolić.\nKLIK3MREŽA omogućuje direktnu komunikaciju sa krajnjim korisnicima, koji istovremeno mogu da budu i kupci i dobavljači. Na ovaj način uvodi se red na tržištu u smislu konkurentnosti, kvaliteta i poštovanja svih propisa. Takođe je u skladu sa novim svetskim modelima poslovanja koje koriste Alibaba i Amazon.\n- Dobavljači bez dodatnih sredstava za promociju plasiraju svoje proizvode i usluge, a kupci na jednom mestu dobijaju kompletnu ponudu na tržištu. Pretraživanje baze je jednostavno, a korisnicima su na raspolaganju detaljne informacije o selektovanom proizvodu, mogućnost upoređivanja proizvoda, informacije u realnom vremenu. Celokupan proces nabavke kontrolišu direktor ili vlasnik kompanije - objasnio je Vilijam Lok, predsednik kompanije ELCOM.\n* Beograd postaje centar regionalnih aktivnosti EBRD\n* PKS vas poziva na radionicu\n* Prezentacija nove platforme PKS za elektronsku trgovinu\n- Ova platforma je vetar u leđa promociji onlajn trgovine - rekao je Sava Savić, pomoćnik ministra trgovine, turizma i telekomunikacija za informaciono društvo i informacionu bezbednost. Savić je naveo da prema procenama, onlajn promet čini između tri i šest odsto ukupnog prometa u maoloprodajama.\nSvi građani, kao i mala i srednja preduzeća, uz pomoć ove platforme i sa tri klika, potpuno transparentno, mogu da kupuju i predstavljaju svoje usluge. Prema oceni pomoćnika ministra, ova platforma smanjiće sivu ekonomiju i povećati poverenje u elektronsku trgovinu, uz veću zaštitu potrošača.\nKupovina u tri klika, ukazano je, štedi vreme i novac, odvija se brzo i lako, a svaki korisnik može da bude i kupac i dobavljač. Klik 3 mreža dostupna je na portalu Privredne komore Srbije http://www.pks.rs/Klik3mreza.aspx i sa mobilnih telefona.\nRegistracija i korišćenje mreže za kupovinu je besplatno za sve korisnike, dok se troškovi održavanja softvera i licence naplaćuju kroz prodajne transakcije.\nKompanija Elcom koja je kreirala platformu predstavlja jednu od vodećih eProcurement softverskih kompanija u svetu sa više od 180.000 korisnika i transakcijama u iznosu od 100 milijardi dolara.\nEKONOMIJA Kompanije iz Srbije tradicionalno na Mostarskom sajmu privrede